pythainlp/thai-wiki-dataset-v4 huggingface dataset:
วัดดอนสะท้อน

วัดดอนสะท้อน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากแพรก อำเภอสวี จังหวัดชุมพร ปัจจุบันมีพระปลัดประมวล ฐิตธมฺโม เป็นเจ้าอาวาส
ประวัติ.
วัดดอนสะท้อนตั้งวัดเมื่อ พ.ศ. 2400 ได้รับการบูรณะครั้งใหญ่ สมัยหลวงพ่อทอง พุทธสุวณโณ เป็นเจ้าอาวาส เมื่อ พ.ศ. 2466 โดยได้สร้างกุฏิครึ่งตึกครึ่งไม้สองชั้นขึ้นเมื่อ พ.ศ. 2486 ได้บูรณะวิหาร พ.ศ. 2482 สร้างอุโบสถหลังใหม่ในตำแหน่งของอุโบสถหลังเดิม วัดได้รับการประกาศเขตวิสุงคามสีมาเมื่อวันที่ 26 สิงหาคม พ.ศ. 2495 ปัจจุบันหลังคากุฏิได้เปลี่ยนแปลงกระเบื้องหลังคาดินเผาของเดิมเป็นกระเบื้องลอนคู่สีแดง ส่วนสถาปัตยกรรมอื่น ๆ ยังคงของเดิม
อาคารเสนาสนะ.
อาคารเสนาสนะที่สำคัญ ได้แก่ กุฎิหลวงพ่อทอง พุทธสวณโณ ซึ่งได้ขึ้นทะเบียนกับสำนักงานโบราณคดีและพิพิธภัณฑสถานแห่งชาติที่ 11 นครศรีธรรมราช และเป็นผู้ดูแลซ่อมแซมทั้งสิ้น ประกาศขึ้นทะเบียนประกาศราชกิจจานุเบกษา เล่ม 114 ตอน 80 ง. วันที่ 12 กันยายน 2540 ชั้นล่างของกุฏิก่ออิฐถือปูน เสาก่ออิฐถือปูนเป็นแบบย่อมุมสิบสอง มีลวดบัวหัวเสารับปูนปั้นบัวแปดกลีบ พื้นชั้นล่างเป็นซีเมนต์ขัดมัน บันไดทางขึ้นบนชั้นบนก่ออิฐฉาบปูน ตัวอาคารชั้นบนเป็นไม้ทั้งหมด พื้นไม้กระดาน 7 x 8 นิ้ว ฝาไม้ตีซ้อนเกล็ดแนวนอน ระเบียงด้านหน้ามีลูกกรงไม้กลึงโดยรอบ ประตูหน้าต่างลูกฟักไม้ ประกอบลวดบัวช่องลมโดยรอบอาคารทั้งหมดเป็นแผ่นไม้ฉลุลาย หัวเสาระเบียงด้านหน้าลอนคู่ ซึ่งเดิมมุงด้วยกระเบื้องดินเผา 
นอกจากนั้นยังมีวิหารก่ออิฐฉาบปูนไม่มีบัวฐาน มีเส้นลวดประดับบัวหัวเสา ราวลูกกรงลวดบัวลูกมะหวดแบน เสารางลูกรงมีหัวเม็ด หลังคาทรงไทย โครงสร้างไม้เนื้อแข็ง มุงด้วยกระเบื้องลอนคู่ ประดับด้วยช่อฟ้า ใบระกา หางหงส์ หัวนาค สันหลังคาชุดล่างประดับใบระกาและปูนปั้นรูปครุฑ ผ้าไขราไม้ ฝ้าเพดานช่องงไม้ 1 x 8 นิ้ว
ดียง กูลส์

ดียง-โฌอัน แช็ง กูลส์ (เกิด 4 มิถุนายน พ.ศ. 2539) เป็นนักฟุตบอลชาวเบลเยียม เชื้อสายมาเลเซีย ปัจจุบันลงเล่นในตำแหน่งแบ็กขวาให้แก่เซเรโซ โอซากะ ในเจลีก และทีมชาติมาเลเซีย
สโมสรอาชีพ.
บุรีรัมย์ ยูไนเต็ด.
วันที่ 3 มกราคม พ.ศ. 2566 กูลส์ได้ย้ายมาร่วมทีมบุรีรัมย์ ยูไนเต็ดอย่างเป็นทางการ โดยเขาจะสวมเสื้อหมายเลข 11 และจะได้ลงเล่นให้แก่สโมสรในเลกสองของไทยลีก
เซเรโซ โอซากะ.
หลังจากจบไทยลีก ฤดูกาล 2567–68 กูลส์หมดสัญญากับบุรีรัมย์ ยูไนเต็ด และได้ย้ายไปร่วมทีมเซเรซโซ โอซากะ โดยเขาจะสวมเสื้อหมายเลข 27 ลงเล่นในเจลีก
 "ณ วันที่ 20 พฤษภาคม 2566"
 "ณ วันที่ 13 ตุลาคม 2566"
รักนี้ต้องอิมโพรไวส์

รักนี้ต้องอิมโพรไวส์  เป็นซีรีส์เกี่ยวกับเรื่องราวของความผูกพัน ความฝัน ความรัก และดนตรี เส้นทางชีวิต ออกอากาศทุกวันเสาร์ เวลา 19.00 น. ทางแอปพลิเคชันป็อปส์ เริ่มตอนแรก 27 มีนาคม 2564 
เค้าโครงเรื่อง.
เป็นเรื่องราวของเด็กหนุ่มมือกีตาร์ที่มากไปด้วยพรสวรรค์แต่ไม่มีใครอยากจะร่วมวงด้วยเพราะเป็นคนที่มีความเป็นตัวของตัวเองสูง อย่างอัลโต้ (จิรายุ ละอองมณี) ที่ไปเล่นที่ไหนวงก็แตกหมด อัลโต้มีความฝันที่จะไปเรียนต่อและใช้ชีวิตเป็นนักดนตรีที่ต่างประเทศ แต่แล้ววันหนึ่งความฝันก็ได้หยุดชะงักลง เมื่ออัลโตสอบชิงทุนได้ที่สอง และยังได้รับข่าวร้ายจากซอล (กรณิศ เล้าสุบินประเสริฐ) ว่าพ่อประสบอุบัติเหตุเสียชีวิต ทำให้อัลโต้ต้องกลับไปบ้านที่เชียงใหม่ เพื่อไปรับช่วงธุรกิจของพ่อ ซึ่งเป็นบาร์ที่เล่นดนตรีแจ๊สที่มีชื่อว่า Out of the Blues ที่ที่เป็นจุดศูนย์กลางของเรื่องราวทั้งหมดของซีรีส์เรื่องนี้
ออราเดอา

ออราเดอา (, [ˌɡʁoːsvaʁˈdaɪn]; ,) เป็นนครในประเทศโรมาเนีย ตั้งอยู่ในภูมิภาคกรีชานา ส่วนหนึ่งของทรานซิลเวเนีย และเป็นเมืองเทศมณฑลของเทศมณฑลบีฮอร์ ออราเดอาเป็นเมืองที่มีความสำคัญทางการค้า สังคม และวัฒนธรรม มากที่สุดเมืองหนึ่งทางภาคตะวันตกของโรมาเนีย ใจกลางนครออราเดอามีแม่น้ำกรีชุลเรเปเดตัดผ่าน แบ่งนครออกเป็นสองส่วนที่มีขนาดพื้นที่พอกัน ออราเดอาตั้งอยู่ห่างไป จากบอร์ชซึ่งเป็นหนึ่งในจุดข้ามพรมแดนที่สำคัญที่สุดไปยังประเทศฮังการี 
ออราเดอายังเป็นเมืองที่มีประชากรมากที่สุดเป็นอันดับเก้าของประเทศตามสำมะโนปี 2021 และมีพื้นที่รวม 
ออราเดอามีมาตรฐานการดำรงชีพที่สูงมาก และเป็นหนึ่งในเมืองที่เหมาะแก่การอาศัยที่สุดของประเทศโรมาเนีย รวมถึงยังมีอุตสาหกรรมและเป็นที่ตั้งของสำนักงานของบริษัทสำคัญ ๆ ในประเทศ และมีมรดกสถาปัตยกรรมอาร์นูโวที่รุ่มรวย รวมถึงยังเป็นส่วนหนึ่งของเครือข่ายอาร์นูโวเรโซ และเส้นทางสายอาร์นูโวในยุโรป (Art Nouveau European Route)
หลักเมือง (อุทยานประวัติศาสตร์สุโขทัย)

หลักเมือง หรือรู้จักกันในนาม ศาลหลักเมือง เป็นโบราณสถานอาคารเดี่ยวขนาดเล็กทางทิศเหนือคูน้ำของวัดมหาธาตุ สันนิษฐานว่า เป็นศาลหลักเมืองของเมืองสุโขทัย
หลักเมืองมีลักษณะทางกายภาพเป็นอาคารทรงสี่เหลี่ยมจัตุรัสยกพื้นสูง ด้านบนมีฐานบัวก่อด้วยอิฐรองรับเสาแปดเหลี่ยมศิลาแลง มีบันไดทางขึ้นทางทิศตะวันออก แต่เดิมคาดว่ามีหลังคามุงด้วยกระเบิ้องและเครื่องบนทำจากไม้ ปัจจุบัน ชำรุดสิ้นสภาพ ฐานอิฐกว้าง 3 เมตร สูง 1.50 เมตร จากการสันนิษฐานทางโบราณคดี หลักเมืองนี้คงจะสร้างขึ้นพร้อมกับการสร้างเมืองสุโขทัยเมื่อรัชสมัยพ่อขุนศรีอินทราทิตย์ในราวปี พ.ศ. 1781 โดยย้ายจากหลักเมืองบริเวณวัดพระพายหลวง แล้วสร้างเมืองใหม่บริเวณที่มีวัดมหาธาตุเป็นศูนย์กลาง จึงต้องสร้างหลักเมืองขึ้นใหม่
โบราณสถานแห่งนี้สันนิษฐานว่าเป็นหลักเมืองโดยพระบาทสมเด็จพระมงกุฎเกล้าเจ้าอยู่หัว ปรากฏในพระราชนิพนธ์ "เที่ยวเมืองพระร่วง" เนื้อหาว่า ทางทิศเหนือของวัดมหาธาตุริมวัดชนะสงคราม ราษฎรกล่าวว่าเป็นศาลหลักเมือง ทรงให้พระวิเชียรปราการตรวจโบราณสถานแห่งนี้ซึ่งแจ้งว่าเป็นหลักเมือง เมื่อครั้งทรงตรวจพบว่าโบราณสถานเป็นเนินดิน เมื่อขุดพบเป็นเสาศิลาแลงสี่มุม ตรงกลางมีหลุมทรงสันนิษฐานว่าเป็นหลุมฝังลูกนิมิต ซึ่งทรงพบแผ่นศิลาหักเป็นสองท่อน ข้อความจารึกเลือนลาง ทรงสันนิษฐานว่าอาจเป็นดวงเมือง ความว่า#เปลี่ยนทาง 
<templatestyles src="แม่แบบ:คำพูด/style.css" />แต่ทางทิศเหนือวัดมหาธาตุ ริมวัดที่เรียกกันว่า วัดชนะสงครามนั้น มีสถานอันหนึ่งซึ่งราษฎรเรียกว่าศาลกลางเมือง [...] คือมีเป็นเนินอยู่เฉย ๆ ก่อนแต่ครั้นให้ถางและขุดลงไป จึงได้เห็นท่าทางพอเดาได้ ว่ามีเสาแลงตั้งขึ้นไปทั้ง ๔ มุม มีมุมละ ๒ เสาซ้อนกันเป็น ๒ ชั้น ที่ตรงกลางเนินมีหลุม [...] ในหลุมนั้นมีศิลาแผ่นแบนทิ้งอยู่แผ่นหนึ่งแต่แตกแยกเป็นสองชิ้น ตรวจดูศิลานั้นก็แลเห็นเป็นลายอะไรเลือน ๆ จึงเหลือที่จะรู้ได้ว่าเป็นอะไร บางทีจะเป็นแผ่นศิลาที่ลงดวงของเมืองก็ได้
แมคบุ๊กแอร์

แมคบุ๊กแอร์  เป็นกลุ่มของคอมพิวเตอร์แล็ปท็อปที่พัฒนาและผลิตโดย บริษัท แอปเปิล ประกอบด้วยแป้นพิมพ์ขนาดเต็มเคสอะลูมิเนียมกลึงและในรุ่นที่ทันสมัยกว่านั้นจะมีโครงสร้างบางเบา เดิมที Air อยู่ในตำแหน่งที่เหนือกว่า MacBook รุ่นก่อนหน้าในฐานะรุ่นพกพาแบบพิเศษระดับพรีเมียม ตั้งแต่นั้นมา MacBook รุ่นดั้งเดิมหยุดจำหน่ายในปี ค.ศ. 2011 และลดราคาในการผลิตซ้ำในภายหลัง กลายเป็นแล็ปท็อประดับเริ่มต้นของ Air Apple ในกลุ่มผลิตภัณฑ์ปัจจุบัน MacBook Air อยู่ในช่วงประสิทธิภาพต่ำกว่า MacBook Pro
Macbook รุ่น Intel.
MacBook Air เปิดตัวครั้งแรกในเดือนมกราคม พ.ศ. 2551 ในงาน Macworld 2008 โดยมีขนาดหน้าจอ 13.3 นิ้วและคีย์บอร์ดขนาดเต็ม และได้รับการโปรโมตให้เป็นโน้ตบุ๊กที่บางที่สุดในโลก โดยเปิดหมวดหมู่แล็ปท็อปที่เรียกว่าตระกูล Ultrabook ด้วยการออกแบบที่บาง จึงดึงดูดความสนใจเนื่องจากไม่มีออปติคัลดิสก์ไดรฟ์ และมีพอร์ตน้อยกว่าปกติเมื่อเทียบกับแล็ปท็อปในขณะนั้น
ญะบัลเษาร์

ญะบัลเษาร์ (แปลตรงตัว#เปลี่ยนทาง 'ภูเขาวัว, ภูเขากระทิง') เป็นชื่อของภูเขาในประเทศซาอุดีอาระเบีย ตั้งอยู่ทางตอนใต้ของมักกะฮ์ ในส่วนใต้ของอำเภอมิสฟะละฮ์ มีความสูง 1,405 เมตร (4,610 ฟุต)
ถ้ำ.
ตัวภูเขาเป็นที่รูัจักจากที่อยู่อาศัยในถ้ำที่มีชื่อว่า ฆอรเษาร์ ที่ศาสดามุฮัมมัดหลบภัยจากพวกกุเรชในระหว่างการอพยพไปยังมะดีนะฮ์
จอช ฮาร์ทเน็ตต์

โจชัว แดเนียล ฮาร์ทเน็ตต์  (เกิดเมื่อวันที่ 21 กรกฎาคม พ.ศ. 2521) เป็นนักแสดงและผู้ผลิตภาพยนตร์ชาวอเมริกัน เขาได้รับความสนใจครั้งแรกในปี ค.ศ. 1997 สำหรับบทบาทของเขาในฐานะ Michael Fitzgerald ในซีรีส์ดราม่าอาชญากรรมทางโทรทัศน์เรื่อง Cracker เขาเปิดตัวภาพยนตร์สารคดีในปี ค.ศ. 1998 เรื่อง ตามด้วยบทบาทวัยรุ่นในภาพยนตร์สยองขวัญไซไฟเรื่อง The Faculty (1998) และละครเรื่อง The Virgin Suicides (1999) ฮาร์ทเน็ตต์เคยแสดงในภาพยนตร์สงครามเรื่อง Pearl Harbor, ภาพยนตร์ดราม่า O, ภาพยนตร์สงครามเรื่อง Black Hawk Down, โรแมนติกคอมเมดี้ 40 Days and 40 Nights, อาชญากรรมระทึกขวัญเรื่อง Lucky Number Slevin (2006) และภาพยนตร์เรื่องอื่น ๆ
โปเกมอน ทไวไลท์วิงส์

<table class="infobox" style="width: 22em">
โปเกมอน ทไวไลท์วิงส์ (; โรมาจิ: "Hakumei no Tsubasa") เป็นซีรีส์โปเกมอนออริจินอลเน็ตแอนิเมชัน ผู้กำกับโดย Shingo Yamashita และ สตูดิโอผลิตโดย Studio Colorido เผยแพร่บน ยูทูบ โดย บริษัท โปเกมอน จำกัด เป็นซีรีส์ที่ได้รับแรงบันดาลใจจาก โปเกมอน ซอร์ดและชีลด์ ของวิดีโอเกมโปเกมอน แตกต่างกันซีรีส์อนิเมะโปเกมอนออกฉายทางโทรทัศน์ ใกล้เคียงกับ โปเกมอน ออริจินส์ และ โปเกมอน เจเนอเรชันส์ การประกาศซีรีส์ทั้งหมด 7 ตอนแต่ละตอนเป็นเวลาประมาณ 6 นาที เมื่อวันที่ 12 ธันวาคม พ.ศ. 2562 เริ่มฉายตอนแรกทั่วโลกในวันที่ 15 มกราคม พ.ศ. 2563 รองรับเสียง 4 ภาษาได้แก่ ภาษาญี่ปุ่น, ภาษาอังกฤษ และ ภาษาเกาหลี คำบรรยาย 6 ภาษาได้แก่ ภาษาเยอรมัน, ภาษาสเปน, ภาษาฝรั่งเศส, ภาษาอิตาลี, จีนตัวเต็ม และ จีนตัวย่อ ส่วนในประเทศไทย ทาง Pokémon Thailand ประกาศจะมีเสียงพากย์ไทย เมื่อวันที่ 26 สิงหาคม พ.ศ. 2563 เริ่มฉายตอนแรกพากย์ไทยในวันที่ 2 กันยายน พ.ศ. 2563 ทางทรูไอดี และในวันที่ 9 กันยายน พ.ศ. 2563 เพิ่มช่องทางยูทูบ และ เฟซบุ๊ก 
รายชื่อตอนในโปเกมอน ทไวไลท์วิงส์.
หมายเหตุ
แผนชลีเฟิน

แผนชลีเฟิน  เป็นแผนปฏิบัติการทางทหารของจักรวรรดิเยอรมัน ร่างขึ้นโดยจอมพล อัลเฟรท ฟ็อน ชลีเฟิน หัวหน้าคณะเสนาธิการใหญ่ของกองทัพเยอรมัน แผนนี้ได้รับการออกแบบให้เยอรมนีได้รับชัยชนะในศึกสองด้าน (แนวรบด้านตะวันตกและด้านตะวันออก) 
ตั้งแต่ปี 1897 ชลีเฟินเริ่มคิดแผนรุกตีฝรั่งเศสโดยการยกทัพผ่านประเทศเบลเยียมและเนเธอร์แลนด์ แทนที่จะบุกเข้าจากชายแดนฝรั่งเศสโดยตรง การร่างแผนในช่วงแรกเขาประสบกับปัญหาว่าเยอรมนีคงไม่สามารถพิชิตฝรั่งเศสได้เร็วพอที่จะโยกย้ายกำลังทหารไปรับศึกด้านรัสเซีย (ซึ่งเป็นมิตรกับฝรั่งเศส) เยอรมนีเสี่ยงจะต้องรับศึกสองด้านพร้อมกัน
ในปี 1905 ชลีเฟินประเมินว่ากองทัพรัสเซียมีความสามารถเคลื่อนกำลังทหารภายใน 28 วัน ซึ่งหมายความว่ากองทัพเยอรมันต้องบุกเอาชนะฝรั่งเศสภายในสามสัปดาห์ เพื่อที่จะมีเวลาย้ายกำลังไปรับศึกด้านตะวันออก ซึ่งเป็นเป้าหมายที่ไม่สามารถบรรลุภายใต้สภาวะการณ์ในเวลานั้น อย่างไรก็ตาม ปัญหานี้คลี่คลายลงเมื่อรัสเซียพ่ายแพ้อย่างไม่มีใครคาดฝันในสงครามรัสเซีย-ญี่ปุ่นเมื่อปีเดียวกัน ทุกคนประเมินแสนยานุภาพของรัสเซียไว้สูงเกิน เขามองว่ากองทัพรัสเซียไม่อาจฟื้นกำลังในเวลาอันสั้น เยอรมนีไม่จำเป็นต้องวางกำลังทหารจำนวนมากไว้ที่ด้านตะวันออก
ชลีเฟินประเมินว่ากองทัพรัสเซียซึ่งสูญเสียแสนยานุภาพในสงครามกับญี่ปุ่น จะต้องใช้เวลาอย่างน้อยหกสัปดาห์ในการยกทัพมาถึงชายแดนด้านตะวันออกของเยอรมนี ระหว่างนั้น เยอรมนีมีเวลาเพียงพอที่จะกรีธาทัพผ่านประเทศเป็นกลางอย่างเนเธอร์แลนด์และเบลเยียม และบุกเข้าฝรั่งเศสจากชายแดนด้านเหนือลงไปถึงกรุงปารีส (แทนที่จะบุกเข้าจากชายแดนฝรั่งเศส-เยอรมนีโดยตรงซึ่งเต็มไปด้วยป้อมปราการแข็งแกร่งของฝรั่งเศส) แล้วจึงปิดล้อมและทำลายกองทัพฝรั่งเศส เขาคาดว่าทั้งหมดนี้จะใช้เวลาไม่เกิน 45 วัน เมื่อพิชิตฝรั่งเศสได้แล้ว เยอรมนีจะรุดเร่งขนส่งกำลังทหารไปที่แนวรบด้านตะวันออกผ่านทางเครือข่ายรถไฟเพื่อต้านกองทัพรัสเซีย
จอมพลชลีเฟินเกษียณราชการในต้นปี 1906 ผู้ดำรงตำแหน่งและรับแผนการนี้ต่อจากเขาคือพลเอกอาวุโส เฮ็ลมูท ฟ็อน ม็อลท์เคอ คนเล็ก เขาปรับปรุงแผนชลีเฟินหลายจุด ทั้งการลดขนาดกำลังรบที่ใช้โจมตี เลือกบุกผ่านเบลเยียมอย่างเดียว เป็นต้น ม็อลท์เคอตั้งชื่อแผนใหม่ว่า "แผน 17"  และนำไปใช้จริงในยุทธการที่แม่น้ำมาร์นครั้งที่หนึ่ง (กันยายน 1914) แต่ยุทธการครั้งนั้นประสบความล้มเหลว นักประวัติศาสตร์มองว่าม็อลท์เคอเข้าไปก้าวก่ายแผนต้นฉบับมากเกินไป
หลังเยอรมนีแพ้สงครามโลกครั้งที่หนึ่ง นายทหารระดับสูงในกองทัพและนักประวัติศาสตร์ที่หอสมุดแห่งชาติลงความเห็นตรงกันว่า ความพ่ายแพ้ที่แม่น้ำมาร์นไม่ได้เกิดจากการคาดการณ์ทางยุทธศาสตร์ผิดพลาด แต่เกิดความผิดคลาดในแผนของม็อลท์เคอเอง
เบดดิต

เบดดิต ออย  (เดิมชื่อ Finsor Oy) เป็นบริษัทเทคโนโลยีในฟินแลนด์ที่ผลิตอุปกรณ์ติดตามการนอนหลับและแอปติดตามการนอนหลับเพื่อช่วยตรวจสอบการนอนหลับ บริษัทก่อตั้งขึ้นในเดือนตุลาคม พ.ศ. 2549 และถูกซื้อโดย Apple ในเดือนพฤษภาคม พ.ศ. 2560
ในปี พ.ศ. 2559 Beddit ได้รวบรวมข้อมูลการนอนหลับมากกว่า 3 ล้านคืนจากผู้ใช้
6 จี

6 จี  เป็นเครือข่ายเทคโนโลยีการสื่อสารไร้สายมาตรฐานรุ่นที่หก ที่รองรับเครือข่ายข้อมูลเซลลูลาร์ เป็นระบบที่สืบต่อตามแผนของ 5G และมีแนวโน้มที่จะเร็วขึ้นอย่างมากที่ความเร็ว ~95 Gb/s เช่นเดียวกับรุ่นก่อน ๆ เครือข่าย 6G จะเป็นเครือข่ายเซลลูลาร์บรอดแบนด์ซึ่งพื้นที่ให้บริการแบ่งออกเป็นพื้นที่ทางภูมิศาสตร์ขนาดเล็กที่เรียกว่า "เซลล์" หลายบริษัท เช่น Nokia, Samsung, LG ได้แสดงความสนใจใน 6G มีรายงานว่า จีน, เกาหลีใต้ และ ญี่ปุ่น มีความสนใจเช่นกัน 6G มีแนวโน้มที่จะวางจำหน่ายในเชิงพาณิชย์ในช่วงทศวรรษ 2030
แอปเปิลซิลิคอน

โปรเซสเซอร์ที่ออกแบบโดยแอปเปิล  ซึ่งใช้ตราสินค้า แอปเปิลซิลิคอน  เป็นระบบบนชิป (SoC) และโปรเซสเซอร์ระบบในแพ็คเกจ (SiP) ที่ออกแบบโดย Apple Inc. ซึ่งส่วนใหญ่ใช้สถาปัตยกรรม ARM ซึ่งเป็นพื้นฐานของแพลตฟอร์ม iPhone, iPad และ Apple Watch ของ Apple รวมถึงผลิตภัณฑ์ต่าง ๆ เช่น HomePod, iPod touch และ Apple TV แอปเปิลยังออกแบบ SoC ที่เรียกว่า Apple H1 สำหรับหูฟังไร้สาย AirPods เมื่อวันที่ 22 มิถุนายน พ.ศ. 2020 ที่ WWDC 2020 Apple แอปเปิลประกาศแผนการที่จะเปลี่ยนคอมพิวเตอร์ Macintosh จากโปรเซสเซอร์ Intel เป็นโปรเซสเซอร์ที่ใช้ ARM ซึ่งออกแบบโดย Apple Mac เครื่องแรกที่ใช้ ARM ซึ่งใช้โปรเซสเซอร์ชื่อ แอปเปิล เอ็ม 1 ได้รับการประกาศเมื่อวันที่ 10 พฤศจิกายน พ.ศ. 2020
แอปเปิลว่าจ้างผู้ผลิตชิปภายนอกแต่ควบคุมการทำงานร่วมกับฮาร์ดแวร์และซอฟต์แวร์ของบริษัทอย่างเต็มที่ Johny Srouji รับผิดชอบการออกแบบซิลิคอนของแอปเปิล
การเปลี่ยนแมคเป็นแอปเปิลซิลิคอน

การเปลี่ยนแมคเป็นแอปเปิลซิลิคอน  เป็นกระบวนการสองปีตามแผนในการเปลี่ยนซีพียูในคอมพิวเตอร์ Macintosh ของ Apple จาก x86-64 ของ Intel ไปเป็นชิปที่ออกแบบโดย Apple ซึ่งใช้สถาปัตยกรรม ARM64 ทิม คุก ซีอีโอได้ประกาศแผนดังกล่าวในปาฐกถาพิเศษ WWDC เมื่อวันที่ 22 มิถุนายน พ.ศ. 2563 นี่เป็นครั้งที่สามที่ Apple เปลี่ยน Mac เป็นสถาปัตยกรรมชุดคำสั่งใหม่ตั้งแต่เปิดตัวด้วยชิป Motorola 68000 ซีรีส์ ในปี 1984 Mac เปลี่ยนมาใช้ชิป PowerPC ในปี ค.ศ. 1994 และเป็นชิป Intel x86 ในปี ค.ศ. 2005
แมคโอเอส บิ๊กเซอร์

แมคโอเอส บิ๊กเซอร์  (เวอร์ชัน 11.0) เป็นแมคโอเอสรุ่นที่สิบเจ็ด ซึ่งเป็นระบบปฏิบัติการของ Apple Inc. สำหรับคอมพิวเตอร์ Macintosh รุ่นต่อจาก macOS Catalina (เวอร์ชัน 10.15) ได้รับการประกาศในงาน Worldwide Developers Conference (WWDC) ของ Apple เมื่อวันที่ 22 มิถุนายน พ.ศ. 2563 โดยมีกำหนดวางจำหน่ายต่อสาธารณะในวันที่ 12 พฤศจิกายน พ.ศ. 2563 โดยในรุ่นนี้ ได้รับการตั้งชื่อตามพื้นที่ชายฝั่งของบิ๊กเซอร์ในชายฝั่งตอนกลางของแคลิฟอร์เนีย
แมคโอเอส บิ๊กเซอร์ นำเสนอการปรับการออกแบบการเชื่อมต่อผู้ใช้ครั้งใหญ่ นอกจากนี้ยังเป็นแมคโอเอสเวอร์ชันแรกที่รองรับ Mac ที่มีโปรเซสเซอร์ที่ใช้สถาปัตยกรรม ARM จากแอปเปิลซิลิคอน เป็นจุดที่แสดงการเปลี่ยนแปลงจำนวนรุ่นหลักของระบบปฏิบัติการได้เพิ่มขึ้นจาก 10 เป็น 11 เป็นครั้งแรกนับตั้งแต่เปิดตัว Mac OS X Public Beta ในปี ค.ศ. 2000 
สิ่งที่เพิ่มเข้ามาใหม่.
การออกแบบการเชื่อมต่อผู้ใช้.
ในรุ่นนี้ ได้ทำการเปลี่ยนหน้าตา ยกดีไซน์ใหม่ไปใช้แบบใหม่ ดูสะอาดตามากยิ่งขึ้น พร้อมอัพเกรดไอคอนใหม่ด้วยเช่นกัน ถือว่าเป็นรุ่นที่เปลี่ยนการออกแบบใหญ่ที่สุดนับตั้งแต่ในรุ่น Mac OS X นอกจากนี้ ยังได้เปลี่ยนเสียงใหม่ด้วยเช่นกัน
Control Center.
เพิ่ม Control Center และเปลี่ยนหน้าตาของ Notification Center ใหม่ทั้งหมด และเพิ่มการควบคุมการใช้งาน ซึ่งจะคล้ายกับ ไอโอเอส และไอแพดโอเอส
เบราว์เซอร์ Safari.
เพิ่ม Privacy Report , เพิ่มความสามารถในการเปลี่ยนพื้นหลัง ในหน้าแรก และรองรับส่วนเสริมใน Safari นอกจากนั้น ยังให้มีการอัปเดตให้โหลดได้เร็วขึ้น และประหยัดพลังงานยิ่งขึ้น และเป็นรุ่นแรก ที่ได้นำเอา Adobe Flash Player ออกจากเบราว์เซอร์นี้
ปรับปรุงแอพพลิเคชั่น.
แอพพลิเคชั่น Maps , Photos , Messenge และอื่น ๆ ใหม่ทั้งหมด ให้หน้าตานั้น เหมือนกันกับไอแพดโอเอส ซึ่งรวมไปถึง Finder ที่ได้ปรับมาใหม่ด้วยเช่นกัน
ตัวระบบปฏิบัติการ.
รองรับซีพียูบนสถาปัตยกรรม ARM จากแอปเปิลซิลิคอน.
ในรุ่นนี้ เป็นรุ่นแรกที่รองรับซีพียูบนสถาปัตยกรรม ARM อย่างเป็นทางการ เพื่อเพิ่มประสิทธิภาพในการทำงาน และประหยัดพลังงานสูงสุด ในทั้งนี้ ยังสามารถใช้กับซีพียู Intel ในสถาปัตยกรรม x86-64 ได้อยู่เช่นเคย และจะเปลี่ยนไปใช้สถาปัตยกรรม ARM สมบูรณ์ในอีก 2 ปี และยังส่งชุดอุปกรณ์พัฒนาที่คล้ายกับ Mac Mini มีนามว่า Developer Transition Kit หรือ DTK ซึ่งมีซีพียู Apple A12Z Bionic , ความจุแรม 16 GB , พื้นที่เก็บฮาร์ดดิสก์ SSD ความจุ 512 GB , ติดตั้ง macOS Big Sur ในรุ่นทดสอบสำหรับนักพัฒนา พร้อมโปรแกรม Xcode 12 มาให้ผู้พัฒนาใช้งานกัน 
ส่วนในแอพพลิเคชั่นที่พัฒนาโปรแกรม หรือออกแบบมาเพื่อ x86-64 นั้น จะสามารถทำได้ดังนี้
รองรับแอพที่รันบนในไอโอเอส และไอแพดโอเอส.
จากการรองรับซีพียูบนสถาปัตยกรรม ARM นั้น ยังสามารถเปิดหรือใช้งานแอพฯ ที่รันบนในไอโอเอส และไอแพดโอเอส โดยไม่ต้องแปลงหรือทำการใดๆ ในตัวแอพพลิเคชั่น
การอัปเดตระบบปฏิบัติการ.
การอัปเดตนี้ รองรับการอัพเกรดแบบทำงานในพื้นหลัง ก่อนทำการเริ่มระบบใหม่ เพื่อลดเวลาการอัปเดต
ไทยแลนด์ไฟฟ์ 2020

<ns>0</ns>
 <revision>
 <parentid>9146869</parentid>
 <timestamp>2020-11-24T11:45:36Z</timestamp>
 <contributor>
 <username>PUNG191230</username>
 </contributor>
 <origin>9147042</origin>
 <model>wikitext</model>
 <format>text/x-wiki</format>
ไทยแลนด์ไฟฟ์ 2020 เป็นการแข่งขันฟุตซอล ที่จัดขึ้น ในระหว่างวันที่ 19 ถึง 22 พฤศจิกายน พ.ศ. 2563 ณ บางกอกอารีนา ประเทศไทย จัดขึ้นเพื่อเป็นทัวร์นาเมนต์ให้ ฟุตซอลทีมชาติไทย ได้เตรียมความพร้อมก่อนลุยศึก ฟุตซอลชิงแชมป์เอเชีย 2020 ที่ ประเทศเติร์กเมนิสถาน ที่มีคิวเลื่อนแข่งขันไปเป็นปี พ.ศ. 2564. แฟนโต๊ะเล็กสามารถที่จะเข้าชมการแข่งขันที่สนามได้ฟรีไม่เสียค่าใช้จ่าย จำกัดจำนวนการเข้าสนามไม่เกิน 2,500 คน.
สำหรับการแข่งขันในครั้งนี้ที่ต้องเผชิญกับการระบาดของไวรัสโควิด–19 ทำให้ไม่สามารถที่จะเชิญทีมต่างชาติเข้ามาร่วมการแข่งขันได้เหมือนเช่นทุกปี จึงใช้ทีมภายในประเทศทำการแข่งขันแทน ซึ่งประกอบด้วย ไทย เอ, ไทย บี, ออลสตาร์บราซิล และ ออลสตาร์ไทยลีก.
สนามแข่งขัน.
แต่ละแมตช์ลงเล่นที่ บางกอกอารีนา ใน กรุงเทพมหานคร.
ตอนเช้า

ตอนเช้า คือ ช่วงเวลาตั้งแต่พระอาทิตย์ขึ้นถึงเที่ยงวัน โดยไม่มีกำหนดเวลาที่แน่นอนว่าเริ่มต้นขึ้นเมื่อเวลาใด (เช่นเดียวกับ ตอนเย็น และกลางคืน) เพราะอาจแตกต่างกันไปตามความสอดคล้องกับวิถีชีวิตของแต่ละบุคคล และช่วงเวลาการเกิดของแสงอาทิตย์ ในแต่ละช่วงเวลาของปี อย่างไรก็ตาม ตอนเช้าจะสิ้นสุดลงแน่นอนเมื่อถึงเวลาเที่ยงวัน ซึ่งเป็นเวลาเริ่มต้นของตอนบ่าย ตอนเช้าสามารถอธิบายได้อีกนัยหนึ่งว่าเริ่มต้นตั้งแต่เที่ยงคืนถึงเที่ยงวัน
ตอนเช้า เริ่มต้นขึ้นก่อน ตอนบ่าย, ตอนเย็น และกลางคืน ตามลำดับของวัน แต่เดิมคำนี้เรียกว่า พระอาทิตย์ขึ้น
รากศัพท์.
คำภาษาอังกฤษสมัยใหม่ "เช้า" และ "พรุ่งนี้" เริ่มต้นใน ภาษาอังกฤษยุคกลาง ซึ่ง " morwening " ได้พัฒนาเป็น " morwen, " แล้วจึงเป็น " morwe, " และในที่สุดจึงเป็น " morrow " ภาษาอังกฤษแตกต่างจากภาษาอื่น ๆ โดยมีคำศัพท์ "เช้า" และ "พรุ่งนี้" แยกกันแม้จะมีรากศัพท์ร่วมกันก็ตาม ภาษาอื่น ๆ เช่นภาษาเยอรมันอาจใช้คำเดียว - " Morgen " - เพื่อแสดงคำว่า "เช้า" และ "พรุ่งนี้"
ความสำคัญ.
การทักทาย.
ในบางภาษา ได้มีการใช้คำทักทายเฉพาะสำหรับตอนเช้า เช่น ในภาษาอังกฤษ ใช้คำว่า "good morning" (กูดมอร์นิง) โดยเวลาที่เหมาะแก่การใช้คำนี้นั้นยังคลุมเครือ ซึ่งอาจใช้ในช่วงระหว่างเที่ยงคืนถึงย่ำรุ่ง หรืออาจเป็นช่วงเวลา 03:00 น. ถึงเที่ยงวัน ทั้งนี้จะขึ้นอยู่กับวัฒนธรรม หรือผู้พูดในเวลาตอนเช้า หรือผู้ที่ตื่นขึ้นมา
โดยบางคนอาจกล่าวทักทายด้วยคำนี้ให้สั้นลงว่า 'morning' (มอร์นิง) ค่อนข้างมากกว่าการกล่าวคำเต็ม ทั้งนี้ คำนี้สามารถใช้เป็นคำทักทายได้ แตกต่างจาก 'ราตรีสวัสดิ์' ที่ใช้เพื่อกล่าวลา โดยผู้พูดคำนี้สามารถกล่าวนามสกุงของผู้รับหลังคำทักทายได้ เช่น Good morning mr.smith (สวัสดีตอนเช้าคุณสมิทธ์)
กิจกรรม.
โดยทั่วไป ตอนเช้า มักมีการทำกิจกรรม เช่น อาบน้ำ, แต่งกาย, ทานอาหารเช้า, รับประทานของว่าง, สำหรับบางคนอาจวางแผนกำหนดการของวัน หรืออ่าน หนังสือพิมพ์ตอนเช้า
การใช้คำทางวัฒนธรรม.
สำหรับบางคนคำว่า " ตอนเช้า " อาจหมายถึงช่วงเวลาที่ตื่นนอนทันทีโดยไม่คำนึงถึงเวลาปัจจุบันของวัน ความรู้สึกสมัยใหม่ของ " เช้าวันใหม่ " ส่วนใหญ่เกิดจากการแพร่กระจายของกระแสไฟฟ้าทั่วโลกและความเป็นอิสระจากแหล่งกำเนิดแสงธรรมชาติ
ทางร่างกาย.
ตอนเช้า อาจเป็นช่วงเวลาที่เพิ่มหรือลดพลังงานของร่างกาย ความสามารถของบุคคลในการ ตื่นนอน อย่างมีประสิทธิภาพในตอนเช้าอาจได้รับอิทธิพลจาก ยีนตัวที่สาม ซึ่งมีสองรูปแบบคือ "ยาว" และ "สั้น" ซึ่งจะส่งผลต่อความชอบตื่นเช้าหรือนอนดึกของแต่ละคน คนที่มียีนสั้นมักจะชื่นชอบในตื่นเช้า ในขณะที่ คนที่มียีนยาวมักชื่นชอบนอนดึก
อาการิ ซูดะ

อาการิ ซูดะ (เกิด 31 ตุลาคม ค.ศ. 1991 ที่จังหวัดไอจิ) ชื่อเล่น อาการิน  หรือ ดาซุ  เป็นสมาชิกของเอสเคอีโฟร์ตีเอต วงไอดอลญี่ปุ่น และยังเป็นกัปตันของทีมอี (Team E) ปัจจุบันเธออยู่ในสังกัด Twin Planet Entertainment
ประวัติ.
ซูดะผ่านการคัดเลือกเข้าเป็นสมาชิกเอสเคอีโฟร์ตีเอตรุ่นที่ 3 ในวันที่ 11 พฤศจิกายน 2009 และเปิดตัวอย่างเป็นทางการในวันที่ 8 ธันวาคม 2009 ในระหว่างการแสดงของทีมเอส และในวันที่ 27 กุมภาพันธ์ 2010 เธอได้เลื่อนขั้นจากสมาชิกฝึกหัด (หรือ "เค็งกีวเซ") เป็นสมาชิกทีมเอส (Team S) อย่างเป็นทางการ ต่อมาปี 2011 ในงานประกาศผลการเลือกตั้งเซ็มบัตสึซิงเกิลที่ 22 ซูดะได้อันดับที่ 36 จาก 40 อันดับ อยู่ในตำแหน่ง "อันเดอร์เกิร์ล" ซึ่งเป็นครั้งแรกที่เธอติดอันดับเลือกตั้ง และได้มีส่วนร่วมในซิงเกิลของเอเคบีโฟร์ตีเอต
ปี 2013 ในระหว่างคอนเสิร์ต "Kawaranai Koto. Zutto Nakama na Koto" ซึ่งจัดที่นิปปอนไกชิฮอลล์ มีการประกาศให้ซูดะย้ายจากทีมเอสไปอยู่ทีมเคทู (Team KII) และเดือนมิถุนายน ในงานประกาศผลการเลือกตั้งเซ็มบัตสึซิงเกิลที่ 32 ซูดะได้อันดับที่ 16 จาก 64 อันดับ ส่งผลให้เธอได้เป็นเซ็มบัตสึในซิงเกิลนั้น นอกจากนี้เธอยังเป็นสมาชิก SKE48 คนที่สามต่อจากจูรินะ มัตสึอิ และเรนะ มัตสึอิ ที่ได้เป็นเซ็มบัตสึซิงเกิลเลือกตั้งของเอเคบีโฟร์ตีเอตในเดือนกรกฎาคม ซูดะเริ่มทำกิจกรรมในฐานะสมาชิกทีมเคทูอย่างเป็นทางการ
ปี 2014 ในงาน "AKB48 Group Daisokaku Matsuri" มีการประกาศให้ซูดะย้ายจากทีมเคทูไปอยู่ทีมอี (Team E) พร้อมตำแหน่งกัปตันทีม
ปัจจุบันซูดะยังทำงานในด้านทาเลนต์ (Tarento) อีกด้วย
ผลงานเพลง.
เอสเคอีโฟร์ตีเอต.
ซิงเกิล.
SKE48 A-Sides
<templatestyles src="Div col/styles.css"/>
SKE48 B-Sides
<templatestyles src="Div col/styles.css"/>
SKE48 Sub-Unit B-Sides
เอเคบีโฟร์ตีเอต.
ซิงเกิล.
AKB48 A-Sides
<templatestyles src="Div col/styles.css"/>
AKB48 B-Sides
<templatestyles src="Div col/styles.css"/>
ทางด่วนโทโฮกุ

ทางด่วนโทโฮกุ  เป็นทางด่วนแห่งชาติสายหนึ่งของประเทศญี่ปุ่น มีเส้นทางในแนวเหนือ-ใต้ ระยะทาง 679.5 กิโลเมตร นับเป็นทางด่วนที่ยาวที่สุดในประเทศ ปลายทางทิศใต้อยู่ในนครคาวางูจิ จังหวัดไซตามะ เขตปริมณฑลของมหานครโตเกียว ที่ชุมทางต่างระดับของทางด่วนโตเกียวไกกัง กับทางด่วนชูโต สายคาวางูจิ บริเวณใกล้กับสถานีรถไฟอาราอิจูกุ และปลายทางทิศใต้อยู่ในนครอาโอโมริ จังหวัดอาโอโมริ ตอนบนของภูมิภาคโทโฮกุ ที่ทางแยกต่างระดับอาโอโมริ ซึ่งเป็นจุดบรรจบของทางด่วนอาโอโมริและถนนวงแหวนรอบเมืองอาโอโมริ บริเวณใกล้กับโบราณสถานซันไน-มารูยามะ
ทางด่วนโทโฮกุเป็นขององค์การการครอบครองและชำระเงินกู้ทางด่วนญี่ปุ่น  และดำเนินการโดยบริษัททางด่วนญี่ปุ่นตะวันออก หมายเลขของทางด่วนสายนี้คือ E4 ภายใต้ข้อเสนอการกำหนดหมายเลขทางด่วน ค.ศ. 2016 เนื่องจากมีเส้นทางขนานไปกับทางหลวงหมายเลข 4
รายละเอียดของเส้นทาง.
ทางด่วนสายนี้เชื่อมภูมิภาคโทโฮกุกับภูมิภาคคันโตหรือเขตมหานครโตเกียวและปริมณฑล และยังเป็นทางด่วนที่ยาวที่สุดในบรรดาทางด่วนทั้งหมดที่ดำเนินการโดยบริษัททางด่วนญี่ปุ่นตะวันออก
เส้นทางเริ่มต้นที่จุดตัดกับทางด่วนโตเกียวไกกัง ทิศเหนือของโตเกียว ทางด่วนจะวิ่งขึ้นไปทางทิศเหนือผ่านที่ราบของจังหวัดไซตามะและจังหวัดโทจิงิ ก่อนที่จะเข้าสู่พื้นที่ที่เป็นภูเขาภายในภูมิภาคโทโฮกุ ผ่านทางตอนกลางของจังหวัดฟูกูชิมะ จากนั้นเส้นทางจะเข้าสู่จังหวัดมิยางิและผ่านบริเวณทางตะวันตกของเซ็นได ซึ่งเป็นเมืองที่ใหญ่ที่สุดในภูมิภาคโทโฮกุ เส้นทางต่อไปทางเหนือสู่จังหวัดอิวาเตะผ่านนครโมริโอกะ เมืองหลวงของจังหวัด เมื่อถึงทางตอนเหนือของจังหวัดอิวาเตะ เส้นทางจะเลี้ยวไปทางตะวันตกเฉียงเหนือในขณะที่ทางด่วนฮาจิโนเฮะจะแยกออกไปทางทิศตะวันออกเฉียงเหนือ จากนั้นทางด่วนโทโฮกุจะเข้าสู่ตอนกลางของจังหวัดอาโอโมริ ก่อนที่จะสิ้นสุดในนครอาโอโมริ ซึ่งเป็นจุดเริ่มต้นของทางด่วนอาโอโมริ โดยจะมีเส้นทางต่อไปทางทิศตะวันออกเป็นส่วนต่อขยายเชื่อมต่อกับนครฮาจิโนเฮะ
ทางด่วนโทโฮกุมีเส้นทางขนานไปกับโทโฮกุชิงกันเซ็ง ทางรถไฟสายหลักโทโฮกุของบริษัทรถไฟญี่ปุ่นตะวันออก และทางหลวงหมายเลข 4 ตั้งแต่จุดเริ่มต้นที่โตเกียวไปจนถึงนครโมริโอกะ หลังจากที่เลยโมริโอกะขึ้นไปทางทิศเหนือ เส้นทางของทางด่วนโทโฮกุจะเบี่ยงไปทางตะวันตกเฉียงเหนือและไปขนานกับทางรถไฟสายหลักโออุ และทางหลวงหมายเลข 7 เส้นทางจะคดเคี้ยวผ่านเทือกเขาโออุไปสิ้นสุดปลายทางทิศเหนือบนทางหลวงหมายเลข 7 ในอาโอโมริ ตั้งอยู่ทางใต้ห่างประมาณหนึ่งกิโลเมตรจากสถานีรถไฟชินอาโอโมริ ปลายทางทิศเหนือของโทโฮกุชิงกันเซ็ง
ทางด่วนสายนี้มี 6 ช่องจราจรในช่วงตั้งแต่ชุมทางต่างระดับคาวางูจิ ถึงทางแยกต่างระดับอุตสึโนมิยะ และมี 4 ช่องจราจรตั้งแต่อุตสึโนมิยะ ไปจนถึงปลายทางที่อาโอโมริ
อัตราค่าผ่านทางหากเดินทางในทางด่วนโทโฮกุตลอดทั้งสายจากชุมทางคาวางูจิถึงทางแยกอาโอโมริ สำหรับรถยนต์ขนาดปกติค่าผ่านทาง 13,800 เยน สำหรับรถยนต์ขนาดเล็ก (kei car) ค่าผ่านทาง 11,100 เยน
เทสลาโมเดลเอส

เทสลาโมเดลเอส  เป็นรถยนต์ซีดานไลฟ์แบคห้าประตูไฟฟ้าเต็มรูปแบบที่ผลิตโดย Tesla, Inc. และเปิดตัวเมื่อวันที่ 22 มิถุนายน พ.ศ. 2555 ต่อมาในเดือนสิงหาคม พ.ศ. 2563 Model S Long Range Plus มีระยะ EPA ที่ 402 ไมล์ (647 กม.) ซึ่งสูงกว่ารถยนต์ไฟฟ้าแบตเตอรี่อื่น ๆ 
รถยนต์โมเดลเอสที่สร้างขึ้นตั้งแต่เดือนตุลาคม พ.ศ. 2557 มีคุณลักษณะที่เรียกว่า Autopilot ระบบช่วยเหลือผู้ขับขี่ขั้นสูงที่ช่วยให้รถทำงานได้โดยไม่ต้องมีคนช่วย อย่างไรก็ตามผู้ขับขี่ต้องดูแลอย่างต่อเนื่องและควบคุมหากมีปัญหา Autopilot 2.0 ที่เปิดตัวในเดือนตุลาคม พ.ศ. 2559 ยังรวมถึง “Enhanced Summon” ซึ่งช่วยให้รถสามารถนำทางผ่านที่จอดรถไปยังเจ้าของได้โดยไม่ต้องมีใครอยู่ที่ที่นั่งคนขับ โหมด Sentry พร้อมใช้งานในรถยนต์ที่สร้างหลังเดือนสิงหาคม พ.ศ. 2560 รับรู้และบันทึกกิจกรรมที่น่าสงสัยรอบ ๆ รถ
เทสลาโมเดลเอ็กซ์

เทสลาโมเดลเอ็กซ์  เป็นรถ SUV หรูพลังงานไฟฟ้าขนาดกลางที่ผลิตโดย Tesla, Inc. รถคันนี้มีความโดดเด่นในเรื่องของการใช้ประตูปีกนกเหยี่ยวในการเข้าออกของผู้โดยสาร
โมเดลเอ็กซ์ได้รับการพัฒนาจากแพลตฟอร์มซีดานขนาดเต็มของ Tesla Model S โมเดลเอ็กซ์มีขนาด EPA เป็นรุ่น SUV [7] และมีส่วนแบ่งประมาณ ~30% ของเนื้อหากับโมเดลเอสซึ่งเป็นครึ่งหนึ่งของเดิมที่วางแผนไว้ ~60% และมีน้ำหนักเพิ่มขึ้นประมาณ 10 เปอร์เซ็นต์ ทั้ง Model X และ Model S กำลังผลิตที่โรงงาน Tesla ในฟรีมอนต์ แคลิฟอร์เนีย รถต้นแบบได้เปิดตัวที่สตูดิโอออกแบบของ Tesla ในเมือง Hawthorne รัฐแคลิฟอร์เนีย เมื่อวันที่ 9 กุมภาพันธ์ พ.ศ. 2555 การส่งมอบโมเดลเอ็กซ์ครั้งแรกเริ่มในเดือนกันยายน พ.ศ. 2558 หลังจากจำหน่ายในตลาดหนึ่งปีเต็ม ในปี พ.ศ. 2559 Model X ติดอันดับที่ 7 ของรถยนต์ปลั๊กอินที่ขายดีที่สุดในโลก Aหลังจากมียอดขายครบปีแรกในปี 2559 รถยนต์รุ่น Model X ก็ขึ้นมาอยู่อันดับที่ 7 ในการจัดอันดับยอดขายรถยนต์ปลั๊กอินทั่วโลก
เทสลาโมเดล 3

เทสลาโมเดล 3  เป็นรถเก๋ง fastbackไฟฟ้าสี่ประตูที่พัฒนาโดย Tesla รุ่น Model 3 Standard Range Plus ส่งมอบระยะทางไฟฟ้าทั้งหมดที่ได้รับการจัดอันดับโดย EPA ที่ 263 ไมล์ (423 กิโลเมตร) และรุ่น Long Range ให้ระยะทาง 353 ไมล์ (568 กิโลเมตร) ตามที่ Tesla Model 3 มีฮาร์ดแวร์ที่ขับเคลื่อนด้วยตัวเองเต็มรูปแบบโดยมีการอัปเดตซอฟต์แวร์เป็นระยะเพื่อเพิ่มฟังก์ชันการทำงาน 
การผลิตจำนวนจำกัดของ Model 3 เริ่มขึ้นในกลางปี พ.ศ. 2560 โดยรถที่ใช้ในการผลิตคันแรกจะออกจากสายการผลิตในวันที่ 7 กรกฎาคม พ.ศ. 2560 การเปิดตัวและส่งมอบรถยนต์ 30 คันแรกอย่างเป็นทางการมีขึ้นในวันที่ 28 กรกฎาคม 
ในประเทศไทย มีบริษัทผู้นำเข้ารถยนต์อิสระ (เกรย์มาร์เก็ต) หลายรายที่จำหน่ายรถเทสลาโมเดล 3 ในไทย โดยจะเป็นรถพวงมาลัยขวาที่นำเข้าจากประเทศอังกฤษหรือฮ่องกง
เทสลาโมเดลวาย

เทสลาโมเดลวาย  เป็นรถยนต์ไฟฟ้าเอนกประสงค์แบบครอสโอเวอร์ประเภทหรูหราระดับต้น (Compact luxury CUV) ผลิตโดย Tesla, Inc. เทสลาเปิดตัวในเดือนมีนาคม พ.ศ. 2562 เริ่มการผลิตที่โรงงาน Fremont ในเดือนมกราคม พ.ศ. 2563 และเริ่มส่งมอบในวันที่ 13 มีนาคม พ.ศ. 2563 
โมเดลวายเป็นรถคันที่สองที่ใช้แพลตฟอร์มซีดานแบบ Model 3 โมเดล Y แบ่งปันชิ้นส่วนประมาณ 75% กับ Tesla Model 3, ซึ่งรวมถึงการออกแบบภายในที่คล้ายกันและระบบส่งกำลังไฟฟ้า โมเดล Y จะนำเสนอที่นั่งแถวที่สามที่เป็นทางเลือกสำหรับความจุที่นั่งผู้โดยสารเจ็ดคน ปัจจุบันอยู่ในแผนสำหรับไตรมาส 4 ปี พ.ศ. 2563 โมเดล Y เติมส่วนขนาดที่เล็กลงจากรถรุ่นพี่น้องที่ใหญ่กว่า คือรถขนาดกลางอย่าง Tesla Model X
รถยนต์ไฟฟ้าแบตเตอรี่

รถยนต์ไฟฟ้าแบบใช้แบตเตอรี่  (BEV) หรือ รถยนต์ไฟฟ้าบริสุทธิ์ (pure electric vehicle) หรือ รถยนต์ไฟฟ้าอย่างเดียว (only-electric vehicle) หรือรถยนต์ไฟฟ้าทั้งหมด (all-electric vehicle) เป็นรถยนต์ไฟฟ้าประเภทหนึ่งที่ใช้พลังงานเคมีที่เก็บไว้ในชุดแบตเตอรี่แบบชาร์จไฟได้โดยไม่มีแหล่งที่มาของแรงขับสำรอง (เช่น เซลล์เชื้อเพลิงไฮโดรเจน, เครื่องยนต์สันดาปภายใน ฯลฯ) BEV ใช้มอเตอร์ไฟฟ้าและตัวควบคุมมอเตอร์แทนเครื่องยนต์สันดาปภายใน (ICEs) ในการขับเคลื่อน มันได้รับพลังงานทั้งหมดจากชุดแบตเตอรี่จึงไม่มีเครื่องยนต์สันดาปภายใน เซลล์เชื้อเพลิงหรือถังเชื้อเพลิง BEV ยังรวมถึงที่ไม่ได้จำกัดเฉพาะ - รถจักรยานยนต์ จักรยาน สกูตเตอร์ สเก็ตบอร์ด รถราง เรือบรรทุกสินค้า รถยก รถบัส รถบรรทุก และรถยนต์
ในปี พ.ศ. 2559 มีการใช้จักรยานไฟฟ้า 210 ล้านคันทั่วโลกต่อวัน ยอดขายสะสมทั่วโลกของรถยนต์ไฟฟ้าบริสุทธิ์สำหรับงานเบาที่ใช้งานบนทางหลวงได้ทะลุ 1 ล้านคันในเดือนกันยายน พ.ศ. 2559 ณ สิ้นปี พ.ศ. 2562 รถยนต์ไฟฟ้าทุกประเภทบนทางหลวงที่ขายดีที่สุดในประวัติศาสตร์ของโลกคือ Nissan Leaf ที่มียอดขายทั่วโลก 450,000 คันตามมาด้วย Tesla Model 3 ที่มียอดขาย 448,634
เทสลารอสเตอร์ (รุ่น 1)

เทสลารอสเตอร์  เป็นรถสปอร์ตไฟฟ้าแบบใช้แบตเตอรี่ (BEV) ซึ่งใช้โครงเครื่องของ Lotus Elise ซึ่งผลิตโดยบริษัทรถยนต์ไฟฟ้า Tesla Motors (ปัจจุบันคือ Tesla, Inc.) ในแคลิฟอร์เนียตั้งแต่ปี พ.ศ. 2551 ถึงปี 2555 รอสเตอร์เป็นรถยนต์ไฟฟ้าทั้งคันคันแรกที่มีการผลิตต่อเนื่องกันตามกฎหมายทางหลวงเพื่อใช้เซลล์แบตเตอรี่ลิเธียมไอออนและการผลิตรถยนต์ไฟฟ้าทั้งคันครั้งแรกที่เดินทางได้ไกลกว่า 320 กิโลเมตร (200 ไมล์) ต่อการชาร์จหนึ่งครั้ง นอกจากนี้ยังเป็นรถโปรดักชั่นคันแรกที่ปล่อยตัวสู่วงโคจรซึ่งบรรทุกโดยจรวด Falcon Heavy ในเที่ยวบินทดสอบเมื่อวันที่ 6 กุมภาพันธ์ พ.ศ. 2561
เทสลาซูเปอร์ชาร์จเจอร์

เทสลาซูเปอร์ชาร์จเจอร์  เป็นเทคโนโลยีชาร์จไฟเร็วกระแสตรง 480 โวลต์ที่สร้างโดยผู้ผลิตรถยนต์สัญชาติอเมริกัน Tesla, Inc. สำหรับรถยนต์ไฟฟ้าทั้งคัน เครือข่าย Supercharger เปิดตัวในปี พ.ศ. 2555 ณ วันที่ 8 พฤศจิกายน พ.ศ. 2563 Tesla ดำเนินการ Superchargers มากกว่า 20,000 จุด ในกว่า 2,016 สถานีทั่วโลก (เฉลี่ย 10 เครื่องชาร์จต่อสถานี) ในอเมริกาเหนือมี 1042 สถานี ยุโรป 559 สถานี และภูมิภาคเอเชีย/แปซิฟิก 415 สถานี แผงซูเปอร์ชาร์จเจอร์มีขั้วต่อเพื่อจ่ายพลังงานไฟฟ้าที่ 72 กิโลวัตต์, 150 กิโลวัตต์หรือ 250 กิโลวัตต์
ลีออน รัฟ

ลีออน รัฟ (Leon Ruff; เกิด 14 เมษายน ค.ศ. 1996) เป็นนักมวยปล้ำอาชีพชาวอเมริกันที่ได้เซ็นสัญญากับ WWE เป็นแชมป์ NXT North American Championship 1 สมัย
ปลาวัวปะการัง

ปลาวัวปะการัง (ชื่อวิทยาศาสตร์ "Rhinecanthus rectangulus") หรือชื่ออื่นเช่น ปลาวัวสี่เหลี่ยม, ปลาวัวหางพลั่ว หรือชื่อฮาวายว่า ฮูมูฮูมูนูกูนูกูวาปูวะอะ (อักษรโรมัน: humuhumunukunukuāpuaʻa) เป็นปลาวัวชนิดหนึ่ง พบในปะการังในมหาสมุทรอินเดีย-แปซิฟิก และเป็นปลาประจำรัฐฮาวาย
นิคมญี่ปุ่นในภูมิภาคไมโครนีเชีย

การตั้งนิคมญี่ปุ่นในภูมิภาคไมโครเนียเริ่มขึ้นในช่วงต้นคริสต์ศตวรรษที่ 20 เมื่อจักรวรรดิญี่ปุ่นครอบครองพื้นที่ส่วนมากของภูมิภาคไมโครนีเชีย
ระหว่าง ค.ศ. 1914 ถึง 1945 พื้นที่ในภูมิภาคไมโครนีเชียอันได้แก่หมู่เกาะนอร์เทิร์นมาเรียนา สหพันธรัฐไมโครนีเชีย ปาเลาและหมู่เกาะมาร์แชลล์อยู่ภายใต้การปกครองของญี่ปุ่น ในฐานะดินแดนในอาณัติของสันนิบาตชาติ ที่มีชื่อเรียกว่าแปซิฟิกใต้ในอาณัติ หรือ "นันโย" ในช่วงสงครามโลกครั้งที่สอง ผู้ตั้งถิ่นฐานชาวญี่ปุ่นมีจำนวนสูงกว่าชาวไมโครนีเชียพื้นเมืองเป็นอย่างมาก และพบการสมรสต่างพวกระหว่างชาวญี่ปุ่นและชาวไมโครนีเชีย โดยเลี้ยงดูครอบครัวของตนในพื้นที่ท้องถิ่นนั้น นอกจากนี้ยังพบว่ามีชาวญี่ปุ่นบางคนอาศัยอยู่ในคิริบาสและนาอูรู โดยทำงานเป็นลูกจ้างตามสัญญาหรือกิจการธุรกิจ
หลัง ค.ศ. 1945 ผู้ตั้งชาวญี่ปุ่นส่วนมากถูกส่งกลับไปยังญี่ปุ่น ขณะที่ทายาทของคนกลุ่มนี้ได้รับอนุญาตให้อยู่ต่อ ทายาทเหล่านี้มักระบุอัตลักษณ์ตนเองว่าเป็นชาวไมโครนีเชียมากกว่าชาวญี่ปุ่น และถือได้ว่าเป็นประชากรกลุ่มน้อยที่มีจำนวนประมาณหนึ่งในแต่ละดินแดน
การขุดค้นทางโบราณคดีแสดงให้เห็นว่าชาวไมโครนีเชียได้อาศัยอยู่บนเกาะชิชิจิมะ (ส่วนหนึ่งของหมู่เกาะโบนิน) ในอดีต
อุลตร้าแมนกิงกะ S

อุลตร้าแมนกิงกะ S (; โรมาจิ: "Urutoraman Ginga Esu") เป็นละครโทรทัศน์ชุดโทคุซัทสึของซีรีส์อุลตร้าแมน ผลิตโดยสึบุรายะ โปรดักชั่น ออกอากาศครั้งแรกเมื่อวันที่ 15 กรกฎาคม ค.ศ. 2014 ถึงวันที่ 23 ธันวาคม ปีเดียวกัน เป็นละครโทรทัศน์ชุดที่อยู่ส่วนหนึ่งของรายการ ชิน อุลตร้าแมนเรทสึเด็น มีจำนวนตอนทั้งหมด 16 ตอน
ร่างเพิ่มพลังของกิงกะ เกิดจากการแปลงร่างระหว่างกิงกะสปาร์คและกิงกะสโตเรียมเบรสที่ได้รับมาจาก อุลตร้าแมนทาโร่ ซึ่งพลังที่ได้รับมาจาก อุลตร้าแมนทาโร่ นั้นจะมีพลังของ 6 พี่น้องอุลตร้า
อุปกรณ์แปลงร่างของอุลตร้าแมนวิกตอรี่ สามารถปลี่ยนรูปร่างได้ 2 ลักษณะด้วยกันคือ กันโหมด ที่มีลักษณะคล้ายกับปืนพกซึ่งเป็นอาวุธหลักที่ใช้ในตอนก่อนที่จะแปลงร่าง และ แลนเซอร์โหมด ที่มีลักษณะคล้ายกับหอกซึ่งใช้ในการ อุลโทไลฟ์ และ อุลทรานส์โดยตรงกลางด้ามจับนั้นจะมีอุปกรณ์คล้ายกับ สปาร์คลีดเดอร์ ของ กิงกะสปาร์ค ติดอยู่ซึ่งจะใช้ในการอ่านไลฟ์ไซน์และเมื่ออ่านสปาร์คดอลล์ของอุลตร้าแมนวิกตอรี่ ในสภาพแลนเซอร์โหมดแล้วตรงส่วนปลายของอุปกรณ์ก็จะเปิดออกและปรากฏรูปใบหน้าของอุลตร้าแมนวิกตอรี่ขึ้นมา
ความสามารถพิเศษของอุลตร้าแมนวิกตอรี่ เป็นการใช้ความสามารถของสัตว์ประหลาดสปาร์คคอลต่างๆ ที่ถูกอ่านโดยวิกตอรี่แลนเซอร์ ลักษณะคือเป็นอาวุธติดตั้งที่แขน
;EX เรดคิงนัคเคิล (EXレッドキングナックル)
;เอเลคิงเทล (エレキングテイル)
;คิงโจลันเชอร์ (キングジョーランチャー)
;กูดอนวิป (グドンウィップ)
;ซาโดร่าซิสเซอร์ส (サドラシザーズ)
;ไฮเปอร์เซ็ตตอนซิสเซอร์ส (ハイパーゼットンシザーズ)
;วิกโตเรียม คอร์ (ビクトリウム・コア)
การออกอากาศ.
อุลตร้าแมนกิงกะ S ออกอากาศทุกวันอังคารเวลา 18:00 - 18:30 น. ในรายการชิน อุลตร้าแมนเรทสึเดน ทางสถานีโทรทัศน์ทีวีโตเกียวในประเทศญี่ปุ่น เมื่อปี ค.ศ. 2014 โดยถูกแบ่งเป็นสองช่วงคือ ครึ่งแรก ออกอากาศเมื่อวันที่ 15 กรกฎาคม ถึงวันที่ 2 กันยายน และครึ่งหลังออกอากาศเมื่อวันที่ 4 พฤศจิกายน ถึง 23 ธันวาคม
ในส่วนประเทศไทยเดกซ์ เป็นผู้ถือลิขสิทธิ์ในการผลิตในรูปแบบวีซีดีและสตรีมมิ่งผ่านทางแอปพลิเคชัน Flixer และ ได้ออกอากาศทางสถานีโทรทัศน์ดิจิตอลช่องเวิร์คพอยท์ ทุกวันอาทิตย์เวลา 8:00 - 8:30 น. ฉายครั้งแรกเมื่อวันที่ 25 ตุลาคม พ.ศ. 2558 ต่อเนื่องจากอุลตร้าแมนกิงกะ
การป้องกันโกดังซื่อหาง

การป้องกันโกดังซื่อหาง เกิดขึ้นตั้งแต่วันที่ 26 ตุลาคม ถึง 1 พฤศจิกายน ค.ศ. 1937 และเป็นจุดเริ่มต้นของการยุติของการรบที่เซี่ยงไฮ้เป็นเวลาสามเดือนในช่วงเริ่มต้นของสงครามจีน–ญี่ปุ่นครั้งที่สอง เหล่าทหารที่คอยปกป้องโกดังแห่งนี้ได้ต่อสู้รบกับกองทัพญี่ปุ่นจำนวนมากมายและทำการปิดล้อมกองทัพจีนที่ถอยร่นไปทางตะวันตกในช่วงระหว่างยุทธการที่เซี่ยงไฮ้ การป้องกันโกดังที่ประสบความสำเร็จทำให้เกิดการปลอบขวัญกำลังใจแก่กองทัพจีนและประชาชนในผลพวงที่ทำให้หมดกำลังใจจากการรุกรานเซี่ยงไฮ้ของญี่ปุ่น ที่ตั้งของโกดังอยู่ตรงข้ามลำคลองซูโจวจากเขตสัมปทานของต่างชาติในเซี่ยงไฮ้ซึ่งหมายถึงการต่อสู้รบที่เกิดขึ้นในมุมมองเต็มรูปแบบของมหาอำนาจตะวันตก
มันอยู่ตรงข้ามกับเขตสัมปทานของต่างชาติในเซี่ยงไฮ้ และญี่ปุ่นไม่กล้าที่จะเรียกให้มีการโจมตีด้วยปืนใหญ่จากทางเรือในพื้นที่นี้ได้ เนื่องจากกระสุนปืนใหญ่อาจจะไปตกลงใส่เขตสัมปทานเข้าและก่อให้เกิดกรณีข้อพิพาทกับชาวยุโรปและชาวอเมริกัน ซึ่งญี่ปุ่นต้องการที่จะหลีกเลี่ยงสงคราม ยิ่งไปกว่านั้น ญี่ปุ่นไม่กล้าที่จะใช้แก๊สมัสตาร์ดเหมือนกับที่พวกเขาทำที่อื่นๆ ในเซี่ยงไฮ้ ในมุมมองของมหาอำนาจต่างชาติ ด้วยความใกล้ชิดนี้ได้ดึงดูดความสนใจ หากเป็นเพียงช่วงเวลาอันสั้น ๆ ของประชาคมระหว่างประเทศต่อคำเชิญชวนของเจียง ไคเชก สำหรับการสนับสนุนทั่วโลกเพื่อต่อต้านการรุกรานของญี่ปุ่น
ในจีน ทหารผู้ปกป้องจำนวน 452 นายที่เป็นที่รู้จักกันในนามว่า วีรบุรุษแปดร้อยนาย เนื่องจากผู้บัญชาการทหารนามว่า เชีย จินหยวน ไม่ต้องการที่จะเปิดเผยความแข็งแกร่งที่แท้จริงของพวกเขาแก่ญี่ปุ่นจึงได้บอกจำนวนตัวเลขที่เกินจริงแก่มัคคุเทศก์สาวนามว่า หยาง ฮัวหมิ่น เพื่อประกาศให้สาธารณชนได้รับรู้
ความตกลงหยุดยิงนากอร์โน-คาราบัค พ.ศ. 2563

ความตกลงหยุดยิงนากอร์โน-คาราบัค พ.ศ. 2563 เป็นความตกลงสงบศึกซึ่งยุติสงครามนากอร์โน-คาราบัค พ.ศ. 2563 ได้รับการลงนามเมื่อวันที่ 9 พฤศจิกายน โดยอิลฮัม แอลีเยฟ ประธานาธิบดีอาเซอร์ไบจาน, นีกอล พาชินยัน นายกรัฐมนตรีอาร์มีเนีย และวลาดีมีร์ ปูติน ประธานาธิบดีรัสเซีย และยุติการสู้รบทั้งหมดในภูมิภาคนากอร์โน-คาราบัคตั้งแต่เวลา 00:00 น. ของวันที่ 10 พฤศจิกายน ตามเวลามอสโก อารายิก ฮารุทยุนยัน ประธานาธิบดีสาธารณรัฐนากอร์โน-คาราบัค (อาร์ทซัค) ซึ่งประกาศตนเองเป็นเอกราชก็ตกลงที่จะยุติการสู้รบเช่นกัน
ตามความตกลงดังกล่าว ทั้งสองฝ่ายจะแลกเปลี่ยนเชลยสงครามและร่างผู้เสียชีวิต นอกจากนี้กองกำลังอาร์มีเนียจะถอนตัวออกจากดินแดนรอบนากอร์โน-คาราบัคที่กลุ่มชาติพันธุ์อาร์มีเนียยึดครองภายในวันที่ 1 ธันวาคม ทหารรักษาสันติภาพ 2,000 นายจากกองกำลังภาคพื้นดินรัสเซียจะถูกส่งไปประจำการในภูมิภาคนี้เป็นเวลาอย่างน้อยห้าปีเพื่อคุ้มครองฉนวนลาชึนซึ่งเชื่อมระหว่างอาร์มีเนียกับภูมิภาคนากอร์โน-คาราบัค โดยอาเซอร์ไบจานเปิดเผยว่ากองกำลังตุรกีจะมีส่วนร่วมในกระบวนการรักษาสันติภาพด้วย นอกจากนี้ อาเซอร์ไบจานจะมีเส้นทางเข้าสู่ดินแดนส่วนแยกนาคีชีวันผ่านทางดินแดนอาร์มีเนียใกล้กับชายแดนตุรกีและอิหร่าน โดยกองกำลังรัสเซียจะคุ้มครองถนนสายต่าง ๆ ที่เชื่อมระหว่างอาเซอร์ไบจานกับนาคีชีวัน
ตระกูลยาซูดะ

ตระกูลยาซูดะ เป็นกลุ่มญาติซามูไรญี่ปุ่นในยุคเซ็งโงกุกับยุคเอโดะ
ประวัติ.
ในยุคเซ็งโงกุ สาขาของตระกูลยาซูดะมีส่วนเกี่ยวข้องในการค้าขายผ้า และในปัจจุบัน รู้จักกันในชื่อ "ตระกูลการเงิน" เนื่องด้วยความสำเร็จจากการธนาคาร
บัวบกหิน

บัวบกหิน (ชื่อวิทยาศาสตร์: "Stephania kaweesakii") เป็นไม้อวบน้ำมีโขด ในสกุลสบู่เลือด วงศ์บอระเพ็ด มีอายุยาวนานหลายปีอาศัยตามซอกผนังหินปูน ลักษณะลำต้นมีผิวเปลือกบาง ๆ หุ้มสีน้ำตาลเข้ม เมื่ออายุมากขึ้นผิวเปลือกจะซ้อนทับหนาขึ้นเป็นชั้นตามอายุ ลักษณะใบมีทรงกลมก้านใบอยู่แกนกลางใบคล้ายใบบัว เส้นใบนูนชัด ก้านใบยาว สีของใบตั้งแต่ใบอ่อนจนใบแก่จะมีหลายสีเช่น สีม่วง สีชมพู สีแดง สีน้ำตาล โดยเมื่อใบแก่จะเปลี่ยนสีเป็นสีเขียวและผิวใบมีแว็กซ์เคลือบสีเขียวอมฟ้า โดยปริมาณความฟ้าของแว็กซ์ที่เคลือบผิวใบนั้นจะมากขึ้นตามปริมาณแสงที่ได้รับ พืชชนิดนี้จะพักตัวทิ้งใบในฤดูหนาว
อนุกรมวิธาน.
บัวบกหินถูกค้นพบครั้งแรกที่อำเภอทองผาภูมิจังหวัดกาญจนบุรีใน พ.ศ. 2537 โดยกวีศักดิ์ กีรติเกียรติ นักพฤกษศาสตร์ที่กำลังสำรวจพรรณไม้ในขณะนั้น จึงได้เก็บตัวอย่างพรรณไม้ต้นแบบและศึกษาเรื่อยมา จนมาถึง พ.ศ. 2563 จึงได้มีการอนุกรมวิธานบรรยายระบุชนิดอย่างเป็นทางการโดยนักพฤกษศาสตร์จากทีมวิจัยมหิดล ได้แก่ ทยา เจนจิตติกุล และ สาโรจน์ รุจิสรรค์สกุล และตีพิมพ์พืชชนิดใหม่นี้ในชื่อ "Stephania kaweesakii" และคำระบุชนิดพันธุ์ของพืชชนิดนี้ได้ตั้งชื่อเพื่อเป็นเกียรติแก่กวีศักดิ์ กีรติเกียรติ ผู้ค้นพบและเก็บตัวอย่างพันธุ์ไม้ชนิดนี้
แหล่งกระจายพันธุ์.
ถิ่นอาศัยในธรรมชาติของบัวบกหินนั้นกระจายตัวเฉพาะตามภูเขาหินปูนแนวเทือกเขาตะนาวศรีตั้งแต่ภาคตะวันตกไปจนถึงภาคเหนือ โดยพบตั้งแต่อำเภอไทรโยค จังหวัดกาญจนบุรี ขึ้นไปจนถึงภาคเหนือฝั่งตะวันตกตามแนวเขาชายแดนระหว่างประเทศไทยและประเทศเมียนมาร์ โดยไม่พบพืชชนิดนี้ในพื้นที่อื่นใดอีกในประเทศไทย
เทสลาไซเบอร์ทรัก

เทสลาไซเบอร์ทรัก  เป็นรถบรรทุกขนาดเล็ก / รถกระบะขนาดใหญ่ที่เป็นรถพลังงานไฟฟ้าทั้งคันและใช้พลังงานจากแบตเตอรี่ซึ่งประกาศโดยบริษัทเทสลา ประกาศสามรุ่นโดยมีค่าช่วงของ EPA ประมาณที่ 250–500 ไมล์ (400–800 กิโลเมตร) และประมาณ 0–60 ไมล์ต่อชั่วโมง ในเวลา 2.9–6.5 วินาทีขึ้นอยู่กับรุ่น
เป้าหมายที่ระบุไว้ของเทสลาในการพัฒนาไซเบอร์ทรักคือการจัดหาพลังงานทดแทนที่ยั่งยืนสำหรับรถบรรทุกที่ใช้เชื้อเพลิงฟอสซิลราว 6,500 คันที่ขายได้ต่อวันในสหรัฐ
ทั้งนี้ได้มีการสาธิตความแข็งแกร่งของกระจก ด้วยการขว้างลูกเหล็กใส่กระจกรถด้านข้าง 2 บาน แต่กระจกกลับแตกร้าว ทำให้นายอีลอน มัสก์ ตกใจกับเหตุการณ์ว่าเกิดอะไรขึ้น และเมื่อคิดได้จึงรีบแก้ต่างทันทีว่า อย่างน้อยกระจกรถก็ไม่ได้แตกทั้งบาน ไม่สามารถทะลุเข้าไปภายในห้องโดยสารได้
อีกหนึ่งไฮไลท์สำคัญในงานเปิดตัวครั้งนี้คือ ระหว่างที่อีลอน มัสก์ กำลังบรรยายคุณสมบัติของ Tesla Cybertruck เขาได้เผยว่า กระจกของ Tesla Cybertruck มีความแข็งแกร่งขนาดที่สามารถกันกระสุนได้ ซึ่งหนึ่งในทีมงานได้ขึ้นมาทดสอบให้ผู้ร่วมงานได้เห็นกับตา โดยเขาได้เขวี้ยงลูกเปตองเข้าใส่กระจกอย่างเต็มแรงจนเกิดเป็นรูขนาดใหญ่และรอยแตกร้าวไปทั่วแผ่นกระจก ด้านอีลอน มัสก์ได้พูดแก้เขินเล็กๆ ว่า “บางทีเราอาจต้องเสริมความแข็งแกร่งให้มากกว่านี้”
เทสลาเซมิ

เทสลาเซมิ  เป็นรถกึ่งบรรทุกไฟฟ้าคลาส 8 ที่ใช้พลังงานจากแบตเตอรี่ทั้งหมดในการพัฒนาโดย Tesla, Inc. รถแนวคิดสองคันได้รับการเปิดตัวในเดือนพฤศจิกายน พ.ศ. 2560 และวางแผนการผลิตในปี พ.ศ. 2564 
ในตอนแรกบริษัทประกาศว่า รถบรรทุกจะมีระยะทาง 500 ไมล์ (805 กม.) เมื่อชาร์จเต็มและด้วยแบตเตอรี่ใหม่จะสามารถวิ่งได้ 400 ไมล์ (640 กม.) หลังจากชาร์จ 80% ใน 30 นาทีโดยใช้สถานีชาร์จพลังงานแสงอาทิตย์ - "Tesla Megacharger" Elon Musk CEO ของ Tesla กล่าวว่าเซมิจะมาพร้อมกับมาตรฐาน Tesla Autopilot ที่ช่วยให้สามารถขับรถกึ่งอัตโนมัติบนทางหลวงได้
เทสลาพาวเวอร์วอลล์

เทสลาพาวเวอร์วอลล์  และ Powerpack เป็นผลิตภัณฑ์จัดเก็บพลังงานแบบอยู่กับที่ที่ใช้แบตเตอรี่ลิเธียมไอออนแบบชาร์จไฟได้ซึ่งผลิตโดย Tesla, Inc. พาวเวอร์วอลล์มีวัตถุประสงค์เพื่อใช้สำหรับการจัดเก็บพลังงานภายในบ้านและเก็บไฟฟ้าสำหรับการใช้พลังงานแสงอาทิตย์ที่บริโภคเอง, เวลาในการเปลี่ยนโหลดใช้พลังงานสำรองและ การใช้งานนอกตาราง Powerpack ที่มีขนาดใหญ่ขึ้นมีไว้สำหรับการใช้งานในเชิงพาณิชย์หรือระบบไฟฟ้าใช้อรรถประโยชน์แบบจัดเก็บภายนอกและสามารถใช้สำหรับการโกนสูงสุด, การเปลี่ยนโหลดพลังงาน, สำรองพลังงาน, การตอบสนอง, ไมโครกริด, การรวมพลังงานหมุนเวียน, การควบคุมความถี่, และการควบคุมแรงดันไฟฟ้า
คดีรักข้ามภพ

คดีรักข้ามภพ เป็นละครโทรทัศน์ไทยที่สร้างจากเค้าโครงบทประพันธ์แนว โรแมนติก ดราม่า พีเรียด เรื่อง "คดีรักข้ามเวลา" ของ ณรัญญา (ณรัญชน์) ผลิตโดย เดอะ วัน เอ็นเตอร์ไพรส์ เขียนบทโทรทัศน์โดย ศิริลักษณ์ ศรีสุคนธ์ นำแสดงโดย เศรษฐพงศ์ เพียงพอ , นพจิรา ฤกษ์ขจรนามกุล , ภูริ หิรัญพฤกษ์ , ดวงตา ตุงคะมณี , นัฐฐพนธ์ ลียะวณิช , เอมี่ กลิ่นประทุม , เรวิญานันท์ ทาเกิด , สุพจน์ จันทร์เจริญ , แอริน ยุกตะทัต , กลศ อัทธเสรี
เรื่องย่อ.
คดีรักข้ามภพ เป็นเรื่องราวของ เขมชาติ (เต๋า-เศรษฐพงศ์) นายตำรวจหนุ่มที่ตามสืบคดีการตายของเจ้าของร้านอาหารชื่อดัง ซึ่งระหว่างที่เขมชาติสะกดรอยตาม พิชญา (เฟิร์น-นพจิรา) แม่ครัวขนมหวาน เพราะตกเป็นหนึ่งในผู้ต้องสงสัย จู่ ๆ ก็เกิดเหตุการณ์ประหลาด ทำให้ทั้งคู่ได้ย้อนเวลากลับไปในปี พ.ศ. 2456
นายตำรวจอย่างเขมชาติจึงต้องจำยอมสงบศึกชั่วคราวกับพิชญา และช่วยกันคิดหาทางกลับยุคปัจจุบัน แต่กลับมีเหตุบังเอิญทำให้ทั้งคู่ต้องเข้าไปพัวพันกับคดีฆาตกรรมของตระกูลคหบดีที่มั่งคั่งในสมัยนั้น งานนี้ตำรวจมือดีจากโลกอนาคต จึงต้องออกโรงไขคดีโดยมีพิชญาเป็นคู่หูคอยช่วยสืบ 
แต่ภารกิจในครั้งนี้กลับไม่ง่ายอย่างที่คิด เมื่อเกิดเหตุการณ์วุ่นวายมากมาย จนนำไปสู่คดีการตายของใครอีกหลาย ๆ คน เขมชาติกับพิชญาจะไขคดีครั้งนี้ได้สำเร็จหรือไม่? ร่วมข้ามภพค้นหาคำตอบของปริศนาไปด้วยกัน
พระธรรมมุนี (แพ เขมงฺกโร)

พระธรรมมุนี นามเดิม แพ ใจมั่นคง ฉายา เขมงฺกโร เป็นเกจิอาจารย์และพระราชาคณะชั้นธรรมฝ่ายมหานิกาย อดีตเจ้าอาวาสวัดพิกุลทองและเจ้าคณะจังหวัดสิงห์บุรี
ประวัติ.
หลวงพ่อแพ เกิดเมื่อวันจันทร์ที่ 1 มกราคม พ.ศ. 2448 ณ บ้านสวนกล้วย ตำบลถอนสมอ อำเภอท่าช้าง จังหวัดสิงห์บุรี เป็นบุตรของนายเทียนและนางหน่าย ใจมั่นคง เมื่ออายุได้ 8 เดือน มารดาถึงแก่กรรม นายบุญและนางเพียร ขำวิบูลย์ จึงรับไปเป็นบุตรบุญธรรม เมื่ออายุได้ 11 ปี ท่านมาศึกษาอักษรขอมกับพระอาจารย์สมที่วัดชนะสงครามราชวรมหาวิหาร จนอายุ 16 ปีจึงกลับสิงห์บุรีเพื่อบรรพชาเป็นสามเณรที่วัดพิกุลทอง แล้วกลับมาศึกษาพระปริยัติธรรมต่อที่วัดชนะสงคราม จนสอบได้เปรียญธรรม 4 ประโยค แต่ตาอักเสบเนื่องจากหักโหมดูหนังสือ จึงหันไปศึกษากรรมฐานที่วัดพระเชตุพนวิมลมังคลารามราชวรมหาวิหาร แล้วอุปสมบทเป็นพระภิกษุเมื่อวันที่ 21 เมษายน พ.ศ. 2469 โดยมีพระมงคลทิพมุนี (มุ้ย ปณฑิโต) เจ้าอาวาสวัดจักรวรรดิราชาวาสวรมหาวิหาร เป็นพระอุปัชฌาย์ พระครูสิทธิเดช วัดชนะสงคราม เป็นพระกรรมวาจาจารย์ และเจ้าอธิการอ่อน วัดจำปาทอง เป็นพระอนุสาวนาจารย์ ได้รับฉายาว่า "เขมงฺกโร" แล้วกลับไปจำพรรษาที่วัดชนะสงคราม
พ.ศ. 2474 ท่านรับนิมนต์จากชาวบ้านมาเป็นเจ้าอาวาสวัดพิกุลทองแทนเจ้าอาวาสรูปเดิมที่ลาสิกขา ระหว่างดำรงตำแหน่งท่านมีชื่อเสียงจากการสร้างพระเครื่องหลายรุ่น และได้พัฒนาวัดและบำเพ็ญสาธารณประโยชน์หลายประการ เช่น สร้างโรงพยาบาล สถานีตำรวจ สถานีอนามัย โรงเรียน สะพานข้ามแม่น้ำเจ้าพระยา เป็นต้น
หลวงพ่อแพมรณภาพเมื่อวันที่ 10 กุมภาพันธ์ พ.ศ. 2542 สิริอายุได้
ธันเตรัส

ธันเตรัส (Dhanteras) หรือ ธนัตรโยทศี (Dhanatrayodashi) เป็นวันแรกของการเฉลิมฉลองเทศกาลทีปาวลี
โดยฉลองในวันที่สิบสามตามจันทรคติของกฤษณปักษะ (Krishna Paksha) ตามปฏิทินฮินดูในเดือนอัศวิน เทศกาลนี้จัดขึ้นโดยบูชาพระธันวันตริ เทพเจ้าแห่งอายุรเวท แพทยศาสตร์ การรักษาโรค และปัญญา ซึ่งทรงกำเนิดขึ้นระหว่างกวนเกษียรสมุทร พระธันวันตริทรงถือหม้อกลศะภายในบรรจุน้ำอมฤต (น้ำศักดิ์สิทธิ์ที่รักษาโรคทั้งปวงได้) และอีกหัตถ์หนึ่งทรงคัมภีร์ของอายุรเวท ชาวฮินดูถือว่าพระองค์เป็นไวทยะ (แพทย์) ของบรรดาเทพเจ้าทั้งปวงกระทรวงอายุรเวท, โยคะและธรรมชาติบำบัด, อุนานี, สิทธะ และโฮเมโอพาตีของรัฐบาลอินเดียได้ประกาศให้วันธันเตรัสของแต่ละปีเป็น "วันอายุรเวทแห่งชาติ" (National Ayurveda Day) และมีขึ้นครั้งแรกในวันที่ 28 ตุลาคม 2016 โดยทั่วไปแล้วในวัฒนธรรมคุชราตจะมีการทานมื้อ "ดาลบาถ" (daal baath) และ "มัลปุระ" (malpura) เพื่อต้อนรับปีใหม่ตามคติ
วฤนทาวัน

วฤนทาวัน (อักษรโรมัน: Vrindavan) หรือ พฤนทาพัน (Brindaban) เป็นเมืองเก่าแก่ในอำเภอมถุรา รัฐอุตตรประเทศ ประเทศอินเดีย และเป็นหนึ่งในสถานที่สำคัญของนิกายไวษณพ วฤทาวันตั้งอยู่ในภูมิภาคพรัชภูมิ ที่ซึ่งศาสนาฮินดูเชื่อว่าพระกฤษณะประทับอยู่ในช่วงเยาว์ เมืองนี้ตั้งอยู่ราว 11 กิโลเมตรจากมถุรา ชนมภูมิ (ที่เกิด) ของพระกฤษณะ และตั้งอยู่บนทางด่วนสาย NH-44 อัคระ-เดลี ในปัจจุบันเมืองเต็มไปด้วยมนเทียรบูชาพระราธา และ พระกฤษณะ
ศัพทมูล.
ชื่อภาษาสันสกฤตของเมืองคือ "Vṛndāvana" (วฤนทาวนะ) มาจากคำว่า "vṛndā" (วฤนทา; กะเพราไทย) และ "vana" (วนะ; อุทยานหรือป่าไม้) จึงแปลรวมกันได้ว่า ป่าไม้กะเพรา
นิคมญี่ปุ่นในประเทศคิริบาส

การปรากฎของชาวญี่ปุ่นในประเทศคิริบาสสามารถย้อนกลับไปได้ถึงช่วงสิ้นสุดคริสต์ศตวรรษที่ 19 และ 20 เมื่อมีการจ้างแรงงานในการทำเหมืองแร่ฟอสเฟตในคิริบาส แต่มีคนงานบางส่วนมาจากโอกินาวะ ซึ่งน่าจะเข้ามาโดยเร็วที่สุดเมื่อ ค.ศ. 1860 เมื่อเปรียบเทียบกับดินแดนอื่นในภูมิภาคไมโครนีเซียที่อยู่ภายใต้การปกครองของญี่ปุ่นในช่วงครึ่งแรกของคริสต์ศตวรรษที่ 20 พบว่าชาวญี่ปุ่นที่เข้ามาส่วนมากเป็นแรงงานที่เข้ามาทำงานชั่วคราว และมีเพียงบางส่วนที่ปักหลักอยู่ในคิริบาส เมื่อคิริบาสได้รับเอกราชใน ค.ศ. 1978 ชาวญี่ปุ่นจำนวนหนึ่งอาศัยอยู่อย่างถาวร และมีบทบาทสำคัญในสังคมคิริบาส
เชิงอรรถ.
<templatestyles src="Reflist/styles.css" />
เปรมมนเทียร (วฤนทาวัน)

เปรมมนเทียร (Prem Mandir; มนเทียรแห่งรักสูงสุด) เป็นมนเทียรในศาสนาฮินดูตั้งอยู่ในเมืองวฤนทาวัน อำเภอมถุรา ประเทศอินเดีย ปัจจุบันอยู่ภายใต้การดูแลของชคัทคุรุกฤปาลุบริษัท มนเทียรมีพื้นที่ 55 เอเคอร์ ตั้งอยู่บนชานเมืองวฤนทาวัน สร้างขึ้นเพื่อบูชาพระราธากฤษณะบนชั้นหนึ่งของอาคาร และ พระสีตารามบนชั้นสองของอาคาร สร้างขึ้นโดยชคัทคุรุองค์ที่ห้า กฤปาลุ มหาราช รอบ ๆ มนเทียรประดับประดาด้วยรูปเคารพและเรื่องราวของพระศรีกฤษณะ
มนเทียรเริ่มก่อสร้างในเดือนมกราคม 2001 และมีพิธีเปิดในวันที่ 15 ถึง 17 กุมภาพันธ์ 2012 ค่าก่อสร้างของมนเทียรรวมที่ 1,500 ล้านรูปี ($23 ล้าน)
มนเทียรนี้เป็นมนเทียรพี่น้องของภักติมนเทียรที่เปิดในปี 2005 และกีรติมนเทียรที่พรรสนะที่เปิดในปี 2019
นิคมญี่ปุ่นในประเทศหมู่เกาะมาร์แชลล์

นิคมญี่ปุ่นในประเทศหมู่เกาะมาร์แชลล์ถูกกระตุ้นจากการค้าของญี่ปุ่นในภูมิภาคแปซิฟิก ในช่วงปลายคริสต์ศตวรรษที่ 19 มีนักสำรวจชาวญี่ปุ่นคนแรกเดินทางมาถึงหมู่เกาะมาร์แชลล์ ทว่าการตั้งถิ่นฐานถาวรจะยังไม่เริ่มขึ้นจนกระทั่งคริสต์ทศวรรษ 1920 เมื่อเปรียบเทียบกับดินแดนอื่นในภูมิภาคไมโครนีเซียที่เป็นส่วนหนึ่งของแปซิฟิกใต้ในอาณัติ พบว่าจำนวนประชากรชาวญี่ปุ่นในหมู่เกาะมาร์แชลล์มีจำนวนน้อยมากเมื่อเทียบกับพื้นที่อื่น หลังการยอมจำนนของญี่ปุ่นใน ค.ศ. 1945 ชาวญี่ปุ่นถูกส่งตัวกลับประเทศ ขณะที่ประชากรลูกครึ่งญี่ปุ่น-มาร์แชลล์ ยังคงอาศัยอยู่ในหมู่เกาะต่อไป พบกเขาถือได้ว่าเป็นประชากรกลุ่มน้อยที่มีจำนวนมากกลุ่มหนึ่ง และมีบทบาทสำคัญในภาคธุรกิจ ภาครัฐและการเมืองของประเทศ
เชิงอรรถ.
<templatestyles src="Reflist/styles.css" />
อนิศ กปูร

เซอร์อนิศ กปูร หรือทับศัพท์อิงภาษาอังกฤษว่า อนิช คาพัวร์ (Sir Anish Kapoor #เปลี่ยนทาง ; เกิด 12 มีนาคม 1954) เป็นประติมากรชาวอินเดีย-อังกฤษ เชียวชาญพิเศษด้านศิลปะจัดวางและศิลปะคอนเซ็ปชวล อนิศ กปูร เกิดที่เมืองมุมไบ และย้ายมาอาศัยกับทำงานในลอนดอนตั้งแต่ช่วงทศวรรษ 1970s ที่ซึ่งเขาย้ายมาศึกษาศิลปะที่วิทยาลัยศิลปะฮอร์นซีย์และวิทยาลัยศิลปะและการออกแบบเชลซีตามลำดับ
กปูรเคยเป็นตัวแทนสัญชาติบริเตนในเวนิสเบียนนาเลครั้งที่ 44 ในปี 1990 ที่ซึ่งเขาได้รางวัล Premio Duemila, ในปี 1991 ได้รางวัลเทอร์เนอร์ และในปี 2002 ได้รางวัลยูนิลีเวอร์คอมมิชชั่นให้กับเทอร์ไบน์ฮอลล์ของเททมอเดิร์น งานศิลปะสาธารณะชิ้นที่มีชื่อเสียงของเขา เช่น "คลาวด์เกท" (2006, รู้จักในชื่อเล่น "เดอะบีน") ในสวนสาธารณะมิลเลนเนียม ชิคาโก, "สกายมิร์เรอร์" ซึ่งจัดแสดงที่รอคเฟลเลอร์เซ็นเตอร์ นิวยอร์กซิตี ในปี 2006, งานที่สวนเคนซิงทันในลอนดอนเมื่อปี 2010, "ทีมีนอส" ที่มิดเดิลเฮเวน มิดเดิลบะระ; "เลวิเอธาน" ที่กรังปาเลส์ ปารีส เมื่อปี 2011 และ "อาร์เซเลอร์มิททอลออร์บิท" ซึ่งจัดแสดงถาวรที่สวนสาธารณะออลิมพิคของลอนดอนตั้งแต่ปี 2012 ในปี 2017 กปูรออกแบบรูปปั้นสำหรับรางวัลบริทอะวอร์ด 2018
กปูรได้รับแต่งตั้งยศเบิร์ธเดย์ออร์เนอร์เป็นอัศวินแห่งสหราชอาณาจักรในปี 2013 สำหรับผลงานประจักษ์ทางศิลปะ และได้รับปริญญาดุษฎีบัณฑิตจากมหาวิทยาลัยออกซเฟิดในปี 2014 ในปี 2012 เขาได้รับปัทมภูษันของรัฐบาลอินเดีย ซึ่งเป็นรางวัลเกียรติยศพลเมืองที่สูงสุดอันดับสามของอินเดีย ภาพของกปูรยังปรากฏในส่วนไอคอนของวัฒนธรรมอังกฤษในหนังสือเดินทางอังกฤษที่ออกแบบใหม่ในปี 2015 ในปี 2016 เขาได้รับประกาศชื่อเข้ารับรางวัลเลนนอนโอโนะกรานท์เพื่อสันติภาพ ในปี 2017 กปูรซึ่งเป็นชาวยิว ได้รับรางวัลมูลค่าหนึ่งล้านดอลลาร์จากรางวัลเจเนซิส "สำหรับผู้ที่ทุ่มเทให้กับมูลค่าของยิว"
กรณีถกเถียงวานทาแบล็ก.
ในปี 2014 กปูรเริ่มทำชิ้นงานจากวานทาแบล็ก (Vantablack) สารที่เป็นหนึ่งในสารที่สะท้อนกลับแสงน้อยที่สุดที่มีการบันทึกไว้ ในชื่อ Vantablack S-VIS ซึ่งสามารถดูดกลืนแสงที่มองเห็นได้ด้วยตาเปล่าจนเกือบหมดและได้รับขนานนามเป็นสี "ดำที่ดำที่สุด" (Blackest Black) และถูกมอบลิขสิทธิ์เด็ดขาดให้แก่สตูดิโอของอนิศ กปูร เพื่อใช้ทำงานทางศิลปะเพียงผู้เดียว ลิขสิทธิ์เฉพาะบุคคลดังที่กปูรได้รับนั้นกลายเป็นประเด็นถกเถียงในวงการศิลปะอย่างมาก และมีคำวิพากษ์วิจารณ์มากมายถึงกรณีดังกล่าว อย่างไรก็ตาม กปูรได้ออกมาปฏิเสธคำวิจารณ์และระบุว่า "ทำไมเป็นเอกสิทธิ์ [ต่อผมคนเดียว] หรอ? เพราะมันเป็นงานที่ผมไปทำร่วม [กับสถาบันฯ ที่ทำสาร], เพราะผมอยากจะเอามันออกมาใช้นอกจาก [เป้าหมายหลักของมัน] บ้างนิดหน่อย ผมเคยทำงานร่วมกับคนที่สร้างชิ้นงานด้วยเหล็กสเตนเลสมาเป็นปี ๆ และนั่นก็เป็นเอกสิทธิ์ [เฉพาะผม] เหมือนกัน"
ศิลปิน เช่น คริสเตียน เฟอรร์ และ สตรวท เซมเพล วิจารณ์ว่าสิ่งที่กปูรคิดว่าเหมาะสมถูกต้องที่จะได้ใช้วัตถุดิบแปลกใหม่นั้นมันเป็นการกีดกันยกเว้นคนอื่นออก เพื่อเป็นการตอบโต้ เซมเพล ได้ผลิตสี "Pinkest Pink" (สีชมพูที่ชมพูที่สุด) ออกมาและระบุว่าผลิตมันขึ้นมาให้กับทุกคน ยกเว้นใครก็ตามที่เกี่ยวข้องกับอนิศ กปูร และตัวอนิศ กปูรเอง
ทีวีซาตู

ทีวี1 (มาเลเซีย) (TV1 (Malaysia)) หรือเรียกว่า ทีวีซาตู เป็นช่องสถานีโทรทัศน์ของประเทศมาเลเซีย เป็นเจ้าของและดำเนินการโดยสถานีวิทยุโทรทัศน์แห่งมาเลเซีย ซึ่งเป็นแผนกกระจายเสียงของรัฐบาลมาเลเซีย ทีวีซาตูเริ่มออกอากาศวันที่ 28 ธันวาคม พ.ศ. 2506 เป็นสถานีโทรทัศน์แห่งแรกและเก่าแก่ที่สุดในประเทศมาเลเซีย ช่องนี้มีรายการข่าว รายการทอล์คโชว์และสารคดีเป็นส่วนใหญ่รวมถึงรายการละครและรายการกีฬา รายการสำหรับเด็กทั้งในและต่างประเทศ
ทีวีดูอา

ทีวี2 (มาเลเซีย) (TV2 (Malaysia)) หรือเรียกว่า ทีวีดูอา เป็นช่องสถานีโทรทัศน์ของประทศมาเลเซีย เป็นเจ้าของและดำเนินการโดยสถานีวิทยุโทรทัศน์แห่งมาเลเซีย และเป็นแผนกกระจายเสียงของรัฐบาลมาเลเซีย เริ่มออกอากาศเมื่อวันที่ 17 พฤศจิกายน พ.ศ. 2512 ทีวีดูอาเป็นสถานีโทรทัศน์ที่เก่าแก่ที่สุดอันดับสองในประเทศมาเลเซีย คุณสมบัติช่องส่วนใหญ่เป็นภาษาอังกฤษ, ภาษาจีนกลางและภาษาทมิฬ ข่าวสารและทอล์คโชว์ในหลังสองภาษามีการผลิตส่วนใหญ่สำหรับจีนและชุมชนอินเดีย นอกจากนี้ยังมีรายการบันเทิงทั้งในประเทศและต่างประเทศรวมถึงรายการเรียลลิตี้โชว์ ภาพยนตร์และละครตลอดจนเป็นรายการกีฬา
ศาสนาอิสลามในประเทศมาเลเซีย

ประเทศมาเลเซียเป็นประเทศที่นับถือศาสนาอิสลามมากที่สุด ใน ค.ศ. 2020 มีผู้นับถือประมาณ 20.6 ล้านคน หรือ 63.5% ของประชากร
ศาสนาอิสลามในประเทศมาเลเซีย นับถือตามสำนักชาฟิอีของเทววิทยาและนิติศาสตร์แบบซุนนี ในขณะที่รัฐธรรมนูญมาเลเซียระบุว่า เป็นรัฐฆราวาส ศาสนาอิสลามในบริเวณนี้มาจากพ่อค้าที่มาจากอาระเบีย, จีน และอนุทวีปอินเดีย แล้วเริ่มหนักแน่นในศตวรรษที่ 15 ในรัฐธรรมนูญมาเลเซีย ศาสนาอิสลามมีสถานะเป็น "ศาสนาแห่งสหพันธรัฐ" อย่างไรก็ตาม ศาสนาอื่นยังคงทำพิธีของตนเองได้ตามปกติ รายงานจากสำนักวิจัยพิว มุสลิมในประเทศมาเลเซีย 18% เป็นมุสลิมที่ไม่มีนิกาย (non-denominational Muslims) ในขณะที่ 7% นับถือสาขาขนาดเล็ก (อิบาดี, กุรอานิซึม ฯลฯ)
ญะบัลมะรีร

ญะบัลมะรีร  เป็นภูเขาลูกหนึ่งของทิวเขาซะเราะวาตในคาบสมุทรอาหรับ ตั้งอยู่ในหมู่บ้านอาลเกาะฮ์ฏอน ห่างจากอันนะมาศของแคว้นอะซีรไปทางทิศเหนือประมาณ 15 กิโลเมตร
ญะบัลมะรีรเป็นจุดสูงสุดของภูเขาที่มีชื่อว่า "ภูเขาอันขมขื่น" เพราะเป็นเรื่องยากที่จะปีนไปจุดนั้นได้ เมื่อถึงยอดเขาก็สามารถเห็นทะเลแดงทางฝั่งตะวันตกและโอเอซิสบีชะฮ์ทางฝั่งตะวันออก
นอกจากนี้ ญะบัลมะรีรยังได้รับการประกาศเป็นอุทยานแห่งชาติเนื่องจากมีป่าสนจูนิเปอร์และสัตว์ต่าง ๆ เช่น ไฮยีนา, หมาป่า, กวางคาริบู เป็นต้น